qundao/data-zh-poetry huggingface dataset:
再叠二首
作者：孙承恩
朝代：明

来玉亭边冠盖集，五云深处御筵开。式从星履陪高会，快睹奎光烛上台。凤敕重宣颁异数，麟袍新赐称春裁。试披简册论遭际，再咏明良仰盛哉。九重纶綍褒元宰，三月莺花属令辰。华省高筵齐北斗，大官仙醴注长春。盐梅调剂臣工在，日月光明圣德新。青史远看千载事，黄金拟铸百年身。
再叠二首·其一
作者：孙承恩
朝代：明

来玉亭边冠盖集，五云深处御筵开。式从星履陪高会，快睹奎光烛上台。凤敕重宣颁异数，麟袍新赐称春裁。试披简册论遭际，再咏明良仰盛哉。
再叠二首·其二
作者：孙承恩
朝代：明

九重纶綍褒元宰，三月莺花属令辰。华省高筵齐北斗，大官仙醴注长春。盐梅调剂臣工在，日月光明圣德新。青史远看千载事，黄金拟铸百年身。
再叠前三韵各一首
作者：孙承恩
朝代：明

喜听吾皇早视朝，金门钥启玉衡高。阳和初动消寒律，瑞雪时来点曙袍。凤吹声还随近远，兽炉烟不动纤毫。元臣经国浑馀事，更出琼葩压俊髦。
再叠前韵一赠少湖宗伯一述鄙怀
作者：孙承恩
朝代：明

座有南州合让贤，独惭犬马酌予先。即承高论霏琼屑，共爱春风拂绣筵。官里偶同休暇日，老怀欣遇中兴年。留连雅会寒宵永，断送清愁月色前。送酒传歌莫厌频，喜同清夜故乡亲。乾坤逆旅谁非客，岁月驰驱不待人。海水有期归大壑，荷衣无处避浮尘。一廛愿买青山住，剩有君王旧赐银。
再叠前韵一赠少湖宗伯一述鄙怀·其一
作者：孙承恩
朝代：明

座有南州合让贤，独惭犬马酌予先。即承高论霏琼屑，共爱春风拂绣筵。官里偶同休暇日，老怀欣遇中兴年。留连雅会寒宵永，断送清愁月色前。
再叠前韵一赠少湖宗伯一述鄙怀·其二
作者：孙承恩
朝代：明

送酒传歌莫厌频，喜同清夜故乡亲。乾坤逆旅谁非客，岁月驰驱不待人。海水有期归大壑，荷衣无处避浮尘。一廛愿买青山住，剩有君王旧赐银。
再叠前韵答明崖见和
作者：孙承恩
朝代：明
体裁：五言排律

夙有诗魔癖，今叨文会筵。无闻惭往岁，垂老悯流年。忧世悬微悃，匡时合让贤。媕婀谁则是，意气竟何宣。自分疏慵废，其如质性偏。玄机难测识，世故浩云烟。都宪经纶密，明时翊戴全。怜予多老病，下榻称高眠。消长推天道，欢娱顺自然。寸心徵白日，拙守托苍天。乔木需时用，丹葵向日妍。撝谦形迹外，放浪酒樽前。爱士勤三接，劬书览百编。保釐心独至，丹墨手亲研。高步兹为盛，衰庸愧率先。风流雅传播，事业划回旋。系遁吾何敢，含章子自专。讴歌今日事，钟鼎后人镌。野老歌黄鹄，诗人咏碧涟。雅情真挹损，鄙志亦勤虔。启助良多矣，才情实歉焉。无能攀逸翮，翘首仰高骞。
再叠前韵答明崖见和
作者：孙承恩
朝代：明

夙有诗魔癖，今叨文会筵。无闻惭往岁，垂老悯流年。忧世悬微悃，匡时合让贤。媕婀谁则是，意气竟何宣。自分疏慵废，其如质性偏。玄机难测识，世故浩云烟。都宪经纶密，明时翊戴全。怜予多老病，下榻称高眠。消长推天道，欢娱顺自然。寸心徵白日，拙守托苍天。乔木需时用，丹葵向日妍。撝谦形迹外，放浪酒樽前。爱士勤三接，劬书览百编。保釐心独至，丹墨手亲研。高步兹为盛，衰庸愧率先。风流雅传播，事业划回旋。繫遁吾何敢，含章子自专。讴歌今日事，钟鼎后人镌。野老歌黄鹄，诗人咏碧涟。雅情真挹损，鄙志亦勤虔。启助良多矣，才情实歉焉。无能攀逸翮，翘首仰高骞。
再叠玉溪四咏韵
作者：孙承恩
朝代：明

玉署原非俗，瀛洲合有山。秀钟红日下，势接白云间。花落午风寂，鸟啼春意閒。九衢车马闹，仙境隔人寰。捡押风光别，勾稽岁月公。即看青玉案，涌出白云宫。小盖高擎露，微香暗逐风。幽怀寄篇什，逸思欲凌空。石家锦步障，玉署障黄薇。繁花迷睡蝶，香雾袭春衣。乐为遮风日，聊资赏郁菲。秪愁春事歇，转眼又相违。曲附延高蔓，浓攒满眼花。心惟依桧柏，状不拟龙蛇。袅袅摇明月，霏霏团紫霞。群芳各竞秀，尔独殿春华。
再叠玉溪四咏韵·其一
作者：孙承恩
朝代：明

玉署原非俗，瀛洲合有山。秀钟红日下，势接白云间。花落午风寂，鸟啼春意閒。九衢车马闹，仙境隔人寰。
再叠玉溪四咏韵·其三
作者：孙承恩
朝代：明

石家锦步障，玉署障黄薇。繁花迷睡蝶，香雾袭春衣。乐为遮风日，聊资赏郁菲。秪愁春事歇，转眼又相违。
再叠玉溪四咏韵·其二
作者：孙承恩
朝代：明

捡押风光别，勾稽岁月公。即看青玉案，涌出白云宫。小盖高擎露，微香暗逐风。幽怀寄篇什，逸思欲凌空。
再叠玉溪四咏韵·其四
作者：孙承恩
朝代：明

曲附延高蔓，浓攒满眼花。心惟依桧柏，状不拟龙蛇。袅袅摇明月，霏霏团紫霞。群芳各竞秀，尔独殿春华。
再吟送燕
作者：孙承恩
朝代：明

念汝南飞去，怜吾正北行。相看异乡日，忽动故园情。梁旧栖无改，泥新葺易成。祇愁主人出，莫为捲帘迎。
再和玉溪四咏
作者：孙承恩
朝代：明

清切无尘地，陂陀小有山。聊兹契幽趣，顿似出人间。鹤憩心同静，云栖意自閒。张衡多藻句，流诵遍区寰。池上莲栽密，年华不负公。香分巴子宅，色夺梵王宫。滥滥蘸清泚，袅袅泛光风。昔游如可继，欢赏莫教空。虚庭藉屏障，绾束有蔷薇。纵少才当局，应怜色染衣。月明增旖旎，雨过正芬菲。孤松不成荫，物理固相违。春风发群卉，也复到兹花。石根斜引带，树杪乱藏蛇。深夜垂清露，遥香散彩霞。幸兹无剪伐，聊与度年华。
再和玉溪四咏·其一
作者：孙承恩
朝代：明

清切无尘地，陂陀小有山。聊兹契幽趣，顿似出人间。鹤憩心同静，云栖意自閒。张衡多藻句，流诵遍区寰。
再和玉溪四咏·其三
作者：孙承恩
朝代：明

虚庭藉屏障，绾束有蔷薇。纵少才当局，应怜色染衣。月明增旖旎，雨过正芬菲。孤松不成荫，物理固相违。
再和玉溪四咏·其二
作者：孙承恩
朝代：明

池上莲栽密，年华不负公。香分巴子宅，色夺梵王宫。滥滥蘸清泚，袅袅泛光风。昔游如可继，欢赏莫教空。
再和玉溪四咏·其四
作者：孙承恩
朝代：明

春风发群卉，也复到兹花。石根斜引带，树杪乱藏蛇。深夜垂清露，遥香散彩霞。幸兹无剪伐，聊与度年华。
再次二首并述怀
作者：孙承恩
朝代：明

敢于扈从计奔波，且向深山寄一窝。木落群峰秋气肃，柝传五夜月明多。九重绍述尊坟典，千古明良喜起歌。珍重庙堂勤治理，万年永保汉山河。乾坤何处托云山，无限幽怀怅望间。忙里诗篇聊漫尔，老来情事易相关。蹉跎岁月妨公务，潦倒风尘益病颜。猿鹤休教怨迟暮，小山丛桂会须攀。
再次二首并述怀·其一
作者：孙承恩
朝代：明

敢于扈从计奔波，且向深山寄一窝。木落群峰秋气肃，柝传五夜月明多。九重绍述尊坟典，千古明良喜起歌。珍重庙堂勤治理，万年永保汉山河。
再次二首并述怀·其二
作者：孙承恩
朝代：明

乾坤何处托云山，无限幽怀怅望间。忙里诗篇聊漫尔，老来情事易相关。蹉跎岁月妨公务，潦倒风尘益病颜。猿鹤休教怨迟暮，小山丛桂会须攀。
再题西湖十景为汤宜野作
作者：孙承恩
朝代：明

晴洲映花柳，春水生蘼芜。朝来渔舟集，网得松江鲈。莲塘浸虚阁，香风吹绿云。何处采莲者，闻歌不见人。山寺郁岧峣，钟声几暮朝。流光百年内，俱向此中消。野寺秋容静，幽人逸兴多。漫邀彭泽叟，来和濯缨歌。夕阳明远山，万叠横紫翠。扁舟早归来，飘萧起孤吹。两峰高入云，特立竞萧爽。何当挟飞仙，遨游任来往。密雨浓连霭，湖山罨画中。有人倚虚幌，孤酌对溟濛。旭日波光动，精蓝曙色开。美人多逸兴，吹笛过湖来。天际征鸿杳，湖边幽趣多。綵舟移曲渚，醉杀绿烟波。月明万山静，灏气浮空濛。翛然无尘界，涌出青莲宫。
再题西湖十景为汤宜野作·其一
作者：孙承恩
朝代：明

晴洲映花柳，春水生蘼芜。朝来渔舟集，网得松江鲈。
再题西湖十景为汤宜野作·其七
作者：孙承恩
朝代：明

密雨浓连霭，湖山罨画中。有人倚虚幌，孤酌对溟濛。
再题西湖十景为汤宜野作·其三
作者：孙承恩
朝代：明

山寺郁岧峣，钟声几暮朝。流光百年内，俱向此中消。
再题西湖十景为汤宜野作·其九
作者：孙承恩
朝代：明

天际征鸿杳，湖边幽趣多。綵舟移曲渚，醉杀绿烟波。
再题西湖十景为汤宜野作·其二
作者：孙承恩
朝代：明

莲塘浸虚阁，香风吹绿云。何处采莲者，闻歌不见人。
再题西湖十景为汤宜野作·其五
作者：孙承恩
朝代：明

夕阳明远山，万叠横紫翠。扁舟早归来，飘萧起孤吹。
再题西湖十景为汤宜野作·其八
作者：孙承恩
朝代：明

旭日波光动，精蓝曙色开。美人多逸兴，吹笛过湖来。
再题西湖十景为汤宜野作·其六
作者：孙承恩
朝代：明

两峰高入云，特立竞萧爽。何当挟飞仙，遨游任来往。
再题西湖十景为汤宜野作·其十
作者：孙承恩
朝代：明

月明万山静，灏气浮空濛。翛然无尘界，涌出青莲宫。
再题西湖十景为汤宜野作·其四
作者：孙承恩
朝代：明

野寺秋容静，幽人逸兴多。漫邀彭泽叟，来和濯缨歌。
写怀和答何柘湖二首
作者：孙承恩
朝代：明

梦想无缘到帝京，药炉茶灶对来清。病馀久谢文章债，老去难忘儿女情。北涧支筇看逝水，东郊把盏听流莺。云山泉壑非无兴，其奈时艰畏出城。宦达愁闻说上京，茅斋赢得梦魂清。山人习静教调气，衲子谈空苦废情。狂死刘伶常荷锸，闲来戴老去听莺。兼旬阴雨无聊甚，莫怪经春不出城。
写怀和答何柘湖二首·其一
作者：孙承恩
朝代：明

梦想无缘到帝京，药炉茶灶对来清。病馀久谢文章债，老去难忘儿女情。北涧支筇看逝水，东郊把盏听流莺。云山泉壑非无兴，其奈时艰畏出城。
写怀和答何柘湖二首·其二
作者：孙承恩
朝代：明

宦达愁闻说上京，茅斋赢得梦魂清。山人习静教调气，衲子谈空苦废情。狂死刘伶常荷锸，闲来戴老去听莺。兼旬阴雨无聊甚，莫怪经春不出城。
冬月同诸友游永乐寺饮旺公房分韵得野字
作者：孙承恩
朝代：明

萧条冱寒候，浩荡风振野。吾人亦好事，乘兴来兰若。意岂在行乐，欲识栖禅者。上人本空寂，风度亦萧洒。慧朗鉴在悬，论辨长河泻。为陈西来意，超悟愧吾寡。未能三乘通，误谓四大假。冉冉妙香度，翩翩花雨下。匆匆具盘餐，滟滟酒盈斝。绸缪师意勤，感愧我颜赭。抗别复须臾，题诗信聊且。
出郭访隐士
作者：孙承恩
朝代：明

薰风原不起尘沙，一路吟鞭趁落花。地远怪君知我至，鹊声先我报君家。山殽野蔌频行酒，石鼎松根细煮茶。不尽留连还别去，夕阳天际已归鸦。
出门
作者：孙承恩
朝代：明

出门儿女各悲啼，去住那堪共别离。我有两行珍重泪，无端今日亦双垂。
初夏即事
作者：孙承恩
朝代：明

才见东风扫落英，又看时序到朱明。一宵过雨柳都暗，几树迁乔莺乱鸣。簿领少亲宜病体，琴樽聊与适幽情。故园遥忆吴淞上，欲棹扁舟采杜蘅。
初度招友人小饮二首
作者：孙承恩
朝代：明

客中明日逢初度，回首令人叹式微。百岁又看添贱齿，一尊谁与寿慈闱。遣怀聊复频敲句，会客何妨更典衣。马有青刍奴白饭，早来相就莫相违。我亦明朝初度晨，壮怀旅思一时新。半生圭窦频看剑，此日清朝忝进身。愧以文章要宠禄，誓将忠孝答君亲。诗成一笑公应和，如约还来与细论。
初度招友人小饮二首·其一
作者：孙承恩
朝代：明

客中明日逢初度，回首令人叹式微。百岁又看添贱齿，一尊谁与寿慈闱。遣怀聊复频敲句，会客何妨更典衣。马有青刍奴白饭，早来相就莫相违。
初度招友人小饮二首·其二
作者：孙承恩
朝代：明

我亦明朝初度晨，壮怀旅思一时新。半生圭窦频看剑，此日清朝忝进身。愧以文章要宠禄，誓将忠孝答君亲。诗成一笑公应和，如约还来与细论。
初度自寿十三首 其三 赤颗桃
作者：孙承恩
朝代：明
体裁：曲

敢忘了、当年鞠育恁劬劳。过庭诗礼曾学叶平。敢忘了、圣明作养滥与时髦。词林讲幄，忝贰春曹。我则是、素餐窃位曾无效。俯惭庸碌，仰愧贤豪。我则是、寸心惟有天知道。长日里、翘首仰青霄。
初度自寿十三首 其九 青歌儿
作者：孙承恩
朝代：明
体裁：曲

恰便似、蓦地浮云，弥天不扫。恰便似、独茧春蚕，抽丝不了。并州剪，剪不断、野草根苗。展转无聊。回首迢迢。心旆摇摇。顾影萧萧。续世承祧。嗣子知学，有息垂髫。膝下痴娇。贤否何若叶爻叶饶。难期料。也只是、把苍天祷。浮荣身外，从今日、便可一笔勾销。
初度自寿十三首 其二 佳乐歌
作者：孙承恩
朝代：明

短发日飘萧。镜里朱颜渐槁。览今怀古，此生吾岂瓜匏。忧心如捣。抚乾坤，世故多颠倒。到如今、雅志多违，惭负了、地厚天高。
初度自寿十三首 其六 促鸟音
作者：孙承恩
朝代：明

我不能、潝潝卑卑，我不能、轩轩矫矫。岸乌纱，白日高悬。扪丹心，孤忠独抱。流行坎止信吾遭。景先哲，究羲爻。利名关、豪杰都迷，能几个、邯郸梦觉。
初度自寿十三首 其十 夕游蝶
作者：孙承恩
朝代：明

藩篱斥鴳翔，鹏翼上扶摇。任天机、总是逍遥。空花界、那有坚牢。逞春风、争妍竞耀。霎时间、水逝云飘。纵双眸、大观今古，我则是、无语首频搔。
初度自寿十三首 其十三 收音
作者：孙承恩
朝代：明

茫茫宇宙何时了。摆脱尘缘任所超。万里江天鸿鹄矫。
初度自寿十三首 其十二 夕游蝶
作者：孙承恩
朝代：明

我则想、投盟泉石，我则想、舒啸林皋。向三江、把钓丝，寻五岳、去游遨。原是那、野鹿山猱。志本在、长林茂草。天壤内、真乐陶陶。洗胸中、从来冰炭，百年事、吾休问，尽付与儿曹。
初度自寿十三首 其四 佳乐歌
作者：孙承恩
朝代：明

迢遥千载看孤标。门庭不惹尘嚣。家人称寿吸霞觞，沾洒宫袍。掀髯长笑。记当年、驰骤誇英妙。愧疏慵、老大无闻，漫说甚、回铿寿夭。
初度自寿十三首·中吕玉娥儿
作者：孙承恩
朝代：明

初度今朝。灿祥光，寿星高照。宝鼎内、自把香烧。感亲恩，歌帝德，愧微躯难报。逝水滔滔。数年筹、吾生已老。短发日飘萧。镜里朱颜渐槁。览今怀古，此生吾岂瓜匏。忧心如捣。抚乾坤，世故多颠倒。到如今、雅志多违，惭负了、地厚天高。敢忘了、当年鞠育恁劬劳。过庭诗礼曾学。敢忘了、圣明作养滥与时髦。词林讲幄，忝贰春曹。我则是、素餐窃位曾无效。俯惭庸碌，仰愧贤豪。我则是、寸心惟有天知道。长日里、翘首仰青霄。迢遥千载看孤标。门庭不惹尘嚣。家人称寿吸霞觞，沾洒宫袍。掀髯长笑。记当年、驰骤誇英妙。愧疏慵、老大无闻，漫说甚、回铿寿夭。我也曾、皇华将命驰南徼。保守着、贞心雅操。我也曾、刍言仰进荷恩褒。陈道德，比轩尧。我也曾、两番南北持文柄，为国拳拳简俊髦。兢业惭微藐。端的是、一心报主，期不负清朝。我不能、潝潝卑卑，我不能、轩轩矫矫。岸乌纱，白日高悬。扪丹心，孤忠独抱。流行坎止信吾遭。景先哲，究羲爻。利名关、豪杰都迷，能几个、邯郸梦觉。吾行潦倒，疏慵成癖，不任煎熬。忆当年家食，将宠辱都抛。草堂中，听雨坐深宵。篷窗下，待月观潮。兀自揣，玉阶金阙无缘到。荷圣主、垂仁用草茅。因此上、八座幸虚叨。享厚禄，已馀饶。只有个、终天一念，忍听风木悲号。那更扊扅，人一去，音尘杳。鹡鸰声断，死生骨肉，暗自魂消。愁绪千条。兀的是、一时凑着。恰便似、蓦地浮云，弥天不扫。恰便似、独茧春蚕，抽丝不了。并州剪，剪不断、野草根苗。展转无聊。回首迢迢。心旆摇摇。顾影萧萧。续世承祧。嗣子知学，有息垂髫。膝下痴娇。贤否何若叶爻。难期料。也只是、把苍天祷。浮荣身外，从今日、便可一笔勾销。藩篱斥鴳翔，鹏翼上扶摇。任天机、总是逍遥。空花界、那有坚牢。逞春风、争妍竞耀。霎时间、水逝云飘。纵双眸、大观今古，我则是、无语首频搔。鬓堆霜，不可消。日行天，不可招。望故国桑梓，关心云霄。倦翼江海归桡。宠辱之门，盈虚之数，行藏之道。常言道、宦海风波，到不如、从吾所好。我则想、投盟泉石，我则想、舒啸林皋。向三江、把钓丝，寻五岳、去游遨。原是那、野鹿山猱。志本在、长林茂草。天壤内、真乐陶陶。洗胸中、从来冰炭，百年事、吾休问，尽付与儿曹。茫茫宇宙何时了。摆脱尘缘任所超。万里江天鸿鹄矫。
初度述怀二首
作者：孙承恩
朝代：明

百年光景故骎骎，况复天涯万感侵。未有涓埃酬帝力，独将迂拙守初心。月明江浦猿声急，云暗山城雁影沉。慈母白头应念远，倚门日暮正愁深。学道蹉跎秖未成，岁华荏苒壮心惊。乌纱不愧青天覆，玄鬓从教白雪生。皇览岂能忘卜梦，闻诗犹自忆趋庭。天涯忽忽思千种，风木声中泪最清。
初度述怀二首·其一
作者：孙承恩
朝代：明

百年光景故骎骎，况复天涯万感侵。未有涓埃酬帝力，独将迂拙守初心。月明江浦猿声急，云暗山城雁影沉。慈母白头应念远，倚门日暮正愁深。
初度述怀二首·其二
作者：孙承恩
朝代：明

学道蹉跎秖未成，岁华荏苒壮心惊。乌纱不愧青天覆，玄鬓从教白雪生。皇览岂能忘卜梦，闻诗犹自忆趋庭。天涯忽忽思千种，风木声中泪最清。
别故园
作者：孙承恩
朝代：明

芳草凄凄思欲迷，雄蜂雌蝶各东西。殷勤独有黄鹂好，送我终朝着意啼。
勉友仁侄孙
作者：孙承恩
朝代：明

入道功夫岂有涯，西飞白日苦难遮。一春又是联翩过，试看东园桃杏花。
勉诸侄孙二首
作者：孙承恩
朝代：明

见尔诸孙子，瞿然感老迂。只今叨显达，鲁历苦工夫。立志须超世，承家惟业儒。男儿期远大，毋忘祝桑弧。济济青衿子，不殊同队鱼。朝来适相过，见后几长嘘。问学登天似，工夫掘井如。青年毋易掷，当为惜居诸。
勉诸侄孙二首·其一
作者：孙承恩
朝代：明

见尔诸孙子，瞿然感老迂。只今叨显达，鲁历苦工夫。立志须超世，承家惟业儒。男儿期远大，毋忘祝桑弧。
勉诸侄孙二首·其二
作者：孙承恩
朝代：明

济济青衿子，不殊同队鱼。朝来适相过，见后几长嘘。问学登天似，工夫掘井如。青年毋易掷，当为惜居诸。
勉诸孙四首
作者：孙承恩
朝代：明

汝辱冠裳列，常儿已不同。名称须务实，令始要图终。笃教非吾力，劳之在汝翁。百年先世德，期汝振家风。学海今初涉，工夫未有涯。即看童子耳，敢以大人期。澹薄吾无遗，承传汝自为。祖孙原一气，爱汝故孜孜。吾祖肇文基，严亲益大之。我承犹强勉，汝父仅支持。到汝应愈重，投艰实在兹。世途多偪侧，振起是男儿。草有薰莸异，人因习染殊。今朝同队侣，他日几贤愚。白日联翩去，青春递续催。再看三二载，便是大人为。
勉诸孙四首·其一
作者：孙承恩
朝代：明

汝辱冠裳列，常儿已不同。名称须务实，令始要图终。笃教非吾力，劳之在汝翁。百年先世德，期汝振家风。
勉诸孙四首·其三
作者：孙承恩
朝代：明

吾祖肇文基，严亲益大之。我承犹强勉，汝父仅支持。到汝应愈重，投艰实在兹。世途多偪侧，振起是男儿。
勉诸孙四首·其二
作者：孙承恩
朝代：明

学海今初涉，工夫未有涯。即看童子耳，敢以大人期。澹薄吾无遗，承传汝自为。祖孙原一气，爱汝故孜孜。
勉诸孙四首·其四
作者：孙承恩
朝代：明

草有薰莸异，人因习染殊。今朝同队侣，他日几贤愚。白日联翩去，青春递续催。再看三二载，便是大人为。
十八滩
作者：孙承恩
朝代：明

一滩横我前，一滩落我后。巨石何礧礧，拱向若迎候。大江日东驰，势若万马骤。崩奔声喧豗，欲与万石斗。初疑坤舆翻，又讶溟渤漏。舟行稍弗戒，顷刻不可救。叮咛篙师力，默祈鬼神佑。昔人训垂堂，入坎敢自咎。
千龙寨
作者：孙承恩
朝代：明

山径一何恶，一岭复一溪。初言舟行苦，陆走更险巇。晨发千龙寨，豗隤马行迟。偪侧欲无路，草深与人齐。依稀见村落，竹屋多倾欹。野人惊使节，骇走如鹿麋。阳春遍海宇，穷谷犹有遗。诹询苦不悉，向风长嗟咨。
南宁
作者：孙承恩
朝代：明

理楫虽云远，长途岂容尽。山城忽前横，喜及朗宁郡。人烟颇稠集，阡陌少荒顿。鸡豚杂喧嚣，竹木斗清润。畏途多险艰，愁绪日苦困。此邦庶乐土，一笑破孤闷。前征闻有陆，召仆屡顾问。久阴忽新晴，天意与百顺。脂车复秣马，欲发待明晙。
南安有怀张东海先生
作者：孙承恩
朝代：明

南邦遗惠霭棠阴，东海神游断碧云。馀事百年传墨妙，心期千古赖遗文。金鳌阁外荒秋草，玉枕山前漫夕曛。夜静屋梁明月下，依稀犹似见夫君。
南归会金陵李栗斋同行夜雨栗斋邀饮舟中
作者：孙承恩
朝代：明

黯黯篷窗雨，迢迢故国心。斯文喜荆识，樽酒共宵斟。濩落江湖迎，驰驱岁月深。因君谈往事，凄恻恨难禁。淅沥听寒雨，篷窗半夜阑。孤城乱鸣柝，高浪急江滩。细数灯花坠，休辞酒盏乾。独怜身抱病，何以奉清欢。夜阒江声迥，雨深风色寒。不禁归思切，翻念仆夫单。末路增长叹，间情渺大观。小山幽兴在，露满桂花团。
南归会金陵李栗斋同行夜雨栗斋邀饮舟中·其一
作者：孙承恩
朝代：明

黯黯篷窗雨，迢迢故国心。斯文喜荆识，樽酒共宵斟。濩落江湖迎，驰驱岁月深。因君谈往事，凄恻恨难禁。
南归会金陵李栗斋同行夜雨栗斋邀饮舟中·其三
作者：孙承恩
朝代：明

夜阒江声迥，雨深风色寒。不禁归思切，翻念仆夫单。末路增长叹，间情渺大观。小山幽兴在，露满桂花团。
南归会金陵李栗斋同行夜雨栗斋邀饮舟中·其二
作者：孙承恩
朝代：明

淅沥听寒雨，篷窗半夜阑。孤城乱鸣柝，高浪急江滩。细数灯花坠，休辞酒盏乾。独怜身抱病，何以奉清欢。
南斋十咏
作者：孙承恩
朝代：明

白鱼岂是瞿聃朋，蔑劣仁义戕群经。我方涵咏含醇英，似尔蟊贼吾当膺。攘除呵护叱六丁，吾欲与此同死生。清宵短焰光陆离，幽窗伴我伊吾时。论功较德真故知，弃置岂似秋蒲葵。纷纷世态良可嗤，斯言有感韩昌黎。焦桐遗制亦神奇，古音雅澹存依稀。琅然一曲夜何其，霜清月白风凄凄。繁弦急管方趋时，吁嗟若人莫可知。昆吾夜作饥龙吼，匣里寒光射牛斗。神物不随尘土朽，魑魅遁迹魍魉走。会乘风雷排户牖，兴云作雨泽九有。古人妙墨今人收，古人心画谁能求。不知阅世几春秋，人间万事良悠悠。断文尤足当琳球，吾欲即此穷冥搜。百金曾储古画图，意像彷佛超有无。悬知岁久成模糊，爱之我欲重为摹。留情一物我亦诬，谁为此论眉山苏。剡曲霜藤出新款，侧理罗纹明玉版。几向晴窗独舒卷，影落冰池锦云暖。何当广置三千简，绘地摹天专纪纂。分得仙家乌玉玦，紫雾玄云电光掣。非方非员孰刓缺，尚尔么么未磨灭。翰林挥词此薜蘖，润色皇猷补天裂。歙山山头云电驰，鬼工琢石出幽奇。割为玄砚余得之，四方相逐昌余辞。岂子钝寿不足稽，泰山溜石重嗟咨。当年曾献明光宫，至今犹袭中书封。词林奏捷无前锋，时哉一去悲秋风。豪来一挥尤可供，摩挲疑是蟠蛟龙。
南斋十咏 其一 蠹简
作者：孙承恩
朝代：明

书籍吾家物，经时脉络穿。香芸虚旧箧，科斗半陈编。贻后真良产，资身岂旧筌。犹思畴昔遇，日日共周旋。
南斋十咏 其七 故纸
作者：孙承恩
朝代：明

素质明云浪，分来自剡溪。卷舒曾未试，箧笥已多时。覆瓿吾宁忍，摛文子亦宜。犹思畴昔遇，心事重相期。
南斋十咏 其三 旧琴
作者：孙承恩
朝代：明

绿绮遗来久，凋零渐不任。尾焦存古制，弦断惜知音。难厕虞廷乐，空含太古心。犹思畴昔遇，弹处月当襟。
南斋十咏 其九 颓笔
作者：孙承恩
朝代：明

名著中书省，曾誇战捷还。遗功尤未泯，末路已惊难。锋力惭新锐，衰颓类老残。犹思畴昔遇，横扫涌涛澜。
南斋十咏 其二 废檠
作者：孙承恩
朝代：明

贫贱旧时情，年来怨不平。床头违夙契，墙角缔新盟。苦窳非前见，凄凉减夜明。犹思畴昔遇，相对坐深更。
南斋十咏 其五 敝帖
作者：孙承恩
朝代：明

墨妙传来敝，书斋老岁华。奔泉空渴骥，入草失惊蛇。零落行春蚓，模糊点暮鸦。犹思畴昔遇，摹拓愧姜芽。
南斋十咏 其八 馀墨
作者：孙承恩
朝代：明

价擅乌金重，研来满砚香。鸿文曾润色，豹橐费珍藏。已见规模缺，应嗟岁月长。犹思畴昔遇，挥染走龙光。
南斋十咏 其六 残画
作者：孙承恩
朝代：明

我爱丹青妙，传来岁月徂。天机还惨淡，绘色渐模糊。烟水浑明灭，云山空有无。犹思畴昔遇，曾费百金沽。
南斋十咏 其十 穿砚
作者：孙承恩
朝代：明

我有端溪石，人言紫玉坚。文章经点染，岁月老磨研。凹底云根漏，刳中雨脚联。犹思畴昔遇，日日试松烟。
南斋十咏 其四 尘剑
作者：孙承恩
朝代：明

宝剑出吴钩，精光紫电流。芳尘凝古匣，锐锷掩清秋。尚作蛟龙吼，还令魍魉愁。犹思畴昔遇，悬佩上皇州。
南斋十咏·其一
作者：孙承恩
朝代：明

白鱼岂是瞿聃朋，蔑劣仁义戕群经。我方涵咏含醇英，似尔蟊贼吾当膺。攘除呵护叱六丁，吾欲与此同死生。
南斋十咏·其七
作者：孙承恩
朝代：明

剡曲霜藤出新款，侧理罗纹明玉版。几向晴窗独舒卷，影落冰池锦云暖。何当广置三千简，绘地摹天专纪纂。
南斋十咏·其三
作者：孙承恩
朝代：明

焦桐遗制亦神奇，古音雅澹存依稀。琅然一曲夜何其，霜清月白风凄凄。繁弦急管方趋时，吁嗟若人莫可知。
南斋十咏·其九
作者：孙承恩
朝代：明

歙山山头云电驰，鬼工琢石出幽奇。割为玄砚余得之，四方相逐昌余辞。岂子钝寿不足稽，泰山溜石重嗟咨。
南斋十咏·其二
作者：孙承恩
朝代：明

清宵短焰光陆离，幽窗伴我伊吾时。论功较德真故知，弃置岂似秋蒲葵。纷纷世态良可嗤，斯言有感韩昌黎。
南斋十咏·其五
作者：孙承恩
朝代：明

古人妙墨今人收，古人心画谁能求。不知阅世几春秋，人间万事良悠悠。断文尤足当琳球，吾欲即此穷冥搜。
南斋十咏·其八
作者：孙承恩
朝代：明

分得仙家乌玉玦，紫雾玄云电光掣。非方非员孰刓缺，尚尔么么未磨灭。翰林挥词此薜蘖，润色皇猷补天裂。
南斋十咏·其六
作者：孙承恩
朝代：明

百金曾储古画图，意像彷佛超有无。悬知岁久成模糊，爱之我欲重为摹。留情一物我亦诬，谁为此论眉山苏。
南斋十咏·其十
作者：孙承恩
朝代：明

当年曾献明光宫，至今犹袭中书封。词林奏捷无前锋，时哉一去悲秋风。豪来一挥尤可供，摩挲疑是蟠蛟龙。
南斋十咏·其四
作者：孙承恩
朝代：明

昆吾夜作饥龙吼，匣里寒光射牛斗。神物不随尘土朽，魑魅遁迹魍魉走。会乘风雷排户牖，兴云作雨泽九有。
南斋十咏·蠹简
作者：孙承恩
朝代：明

书籍吾家物，经时脉络穿。香芸虚旧箧，科斗半陈编。贻后真良产，资身岂旧筌。犹思畴昔遇，日日共周旋。贫贱旧时情，年来怨不平。床头违夙契，墙角缔新盟。苦窳非前见，凄凉减夜明。犹思畴昔遇，相对坐深更。绿绮遗来久，凋零渐不任。尾焦存古制，弦断惜知音。难厕虞廷乐，空含太古心。犹思畴昔遇，弹处月当襟。宝剑出吴钩，精光紫电流。芳尘凝古匣，锐锷掩清秋。尚作蛟龙吼，还令魍魉愁。犹思畴昔遇，悬佩上皇州。墨妙传来敝，书斋老岁华。奔泉空渴骥，入草失惊蛇。零落行春蚓，模糊点暮鸦。犹思畴昔遇，摹拓愧姜芽。我爱丹青妙，传来岁月徂。天机还惨淡，绘色渐模糊。烟水浑明灭，云山空有无。犹思畴昔遇，曾费百金沽。素质明云浪，分来自剡溪。卷舒曾未试，箧笥已多时。覆瓿吾宁忍，摛文子亦宜。犹思畴昔遇，心事重相期。价擅乌金重，研来满砚香。鸿文曾润色，豹橐费珍藏。已见规模缺，应嗟岁月长。犹思畴昔遇，挥染走龙光。我有端溪石，人言紫玉坚。文章经点染，岁月老磨研。凹底云根漏，刳中雨脚联。犹思畴昔遇，日日试松烟。
南昌
作者：孙承恩
朝代：明

今秋气候异，九月犹炎蒸。客行苦驰驱，弭节南昌城。兹邦实巨镇，人事相频仍。招邀荷地主，疏佣怯承迎。思惟庚辰变，叛逆干天刑。兵戈苦骚屑，杀戮何纵横。我行经故墟，鸣禽寂无声。惨淡来悲风，酒带战血腥。壮哉孙与许，英风凛犹生。无由寄一尊，泪洒江涛清。
南阳道中
作者：孙承恩
朝代：明

靡靡川原接，萧萧征马鸣。西风吹叶下，残日抱林明。吊古悲歌动，伤时幽愤生。苍茫时极目，依约见孤城。
南院屋敝甚雨至辄漏戏呈石庵南山二司空
作者：孙承恩
朝代：明

三日三夜雨如注，黯黯沉沉还弗休。黑云如山压厚地，广衢积潦堪行舟。中庭忽漫成陂塘，蛙黾蜌螷喧两厢。阴阴湿气凝不散，蜗牛鼠妇升颓墙。古屋此时漏交下，点滴初闻渐飘洒。长日终宵陆续声，补葺隙罅谁能者。童儿婢子驱纷然，盆罂瓮盎列满前。支东备西不暇给，沮洳泞淖连堂轩。书册纵横乱堆几，颠倒衾帏与衣屦。静坐须教昼屡兴，俯榻还惊夜三徙。抑心耐事理则然，独虞覆压心悬悬。兴颓补弊赖公力，莫教蹉跎遗后艰。
卜居
作者：孙承恩
朝代：明

避寇来城郭，仓皇就此居。敢思求巨丽，幸得免忧虞。草舍邻翁过，蔬畦稚子锄。地偏情未稳，吾自忆吾庐。
卢园雪中宴会二首
作者：孙承恩
朝代：明

汉江江上看同云，岁晚卢园雪片纷。未拟皇华歌折柳，且因地主倒芳樽。绮席名园烂饮时，翠盘妙舞逞腰肢。东皇未布青阳律，过客先歌白雪诗。
卢园雪中宴会二首·其一
作者：孙承恩
朝代：明

汉江江上看同云，岁晚卢园雪片纷。未拟皇华歌折柳，且因地主倒芳樽。
卢园雪中宴会二首·其二
作者：孙承恩
朝代：明

绮席名园烂饮时，翠盘妙舞逞腰肢。东皇未布青阳律，过客先歌白雪诗。
卫河舟中短述奉同行诸君子
作者：孙承恩
朝代：明

野旷居人少，河流逐岸纡。苍烟迷古戍，落日聚啼乌。已是悲长道，还闻警不虞。相依有群彦，聊慰客心孤。
又用杜韵
作者：孙承恩
朝代：明

危祠江上偶经寻，碧殿长松自郁森。落日烟云催暝色，空山猿鹤送哀音。百年臣子匡扶义，千古英雄激烈心。梁甫歌残有馀恨，不胜清泪湿衣襟。
又赋红梅二首
作者：孙承恩
朝代：明

独占春风领众芳，薄寒初试绛罗裳。东皇似是嫌清淡，故与慇勤赠艳妆。疏影横斜淡月明，珊瑚枝上晚风清。罗浮一觉游仙梦，吹入天台不再醒。
又赋红梅二首·其一
作者：孙承恩
朝代：明

独占春风领众芳，薄寒初试绛罗裳。东皇似是嫌清淡，故与慇勤赠艳妆。
又赋红梅二首·其二
作者：孙承恩
朝代：明

疏影横斜淡月明，珊瑚枝上晚风清。罗浮一觉游仙梦，吹入天台不再醒。
又题小画
作者：孙承恩
朝代：明

清风吹竹林，夕阳堕西坞。相逢且停竿，共此话今古。
又题扇景士行号晴川
作者：孙承恩
朝代：明

碧汉烟俱敛，幽岩花欲然。美人多逸兴，载酒过前川。傲睨天垂野，啸歌风满船。何当三泖上，似尔亦飘然。
双岩歌赠樊司马
作者：孙承恩
朝代：明

君不见阴阳之精互凝结，凝结为石天地间。又不见天星有时或堕地，形质变石悍且坚。吾闻鲁国樊氏忠孝门，乃有岩石双雄蹲。不知二气凝结抑是星所化，钟灵萃异特立无秋春。拔地特起仅逾丈，形胜似出千寻上。崚嶒或讶经雕镌，巉耸固知难髴髣。嵌空中通日月明，润泽时有烟云生。文章璀璨焕华彩，节槩磊落磨苍旻。天生异物难蔽藏，帝命移之置明堂。风神久矣耸朝署，声价复见腾遐方。吁嗟世途日靡靡，滔滔横流无极止。屹浮镇躁谁能当，故为兹岩致倾企。愿言贞固矢弗渝，留取孤标重千祀。
双柏行
作者：孙承恩
朝代：明

玉堂双柏摇清秋，高标夭矫枝相纠。常疑风雨昼冥晦，平地堕下双蛟虬。灵根自是来新甫，尚觉徂徕差媚妩。气接中天云雾深，节经朔地冰霜苦。阅世不知今几时，前人遗植后人思。雨淋日炙苍藓合，扶持定想烦灵祇。附日贞心应自重，长材欲效明时用。只今未必凌云霄，正直终看作梁栋。蜀相祠前空郁蟠，巴东县里亦曾看。何如此树植此地，饱滋雨露栖凤鸾。地隔尘凡自孤凛，仰止吾来常敛衽。莫嗟匠石迟斧斤，赢得骚人费题品。吁嗟此柏亦遇时，蟠踞落落真瑰奇。君看山中岂无大木倚绝壁，槁死蒿莱谁得知。
发梧州
作者：孙承恩
朝代：明

移棹青山动，扬舲沙鸟鸣。诸公劳祖席，万里快归程。天与微躯健，囊知使节清。夕阳重回首，烟雾隔孤城。
发苍梧
作者：孙承恩
朝代：明

悠悠客心惊，冉冉岁华易。春风吹天涯，百草凄已碧。长江无劲鳞，远汉有倦翼。万里今此归，慰喜动颜色。楼船沸箫鼓，东道劳祖席。持杯心已慵，解缆翻不怿。眷焉念初至，有友生死隔。鸟鸣唤其侣，兽鸣求其匹。同来不同返，恻怆涕沾臆。
发龙州
作者：孙承恩
朝代：明

犹豫识每闇，差池意徒勤。炎荒一弭节，忽忽越两旬。交南已在即，望望隔片云。天意限夷邦，无缘被皇仁。翩翩返皇华，言归复兹晨。重来或无期，欲去还逡巡。行役岂不劳，中止非我心。使职自无状，仰首惭苍旻。
叠清字韵述怀一首
作者：孙承恩
朝代：明

养拙谙生理，端居感世情。易从今日学，丹忆几时成。浅薄惭明主，声名藉友生。幽斋谁是伴，风月送双清。
叠韵赠少湖
作者：孙承恩
朝代：明

西山晴雪袅苍苍，恨不时同泛酒觞。华发红尘嗟我老，青年白璧羡君良。朝趋每共枫宸上，笑咏能忘竹屿傍。丰芑贻谋均宠命，愿摅忠赤报时昌。
古像赞二百零五首 其一 盘古
作者：孙承恩
朝代：明

厥初洪荒，浑沌一气。爰有圣神，莫究其自。手斡日月，划开乾坤。万汇攸始，拓我化原。
古像赞二百零五首 其一七九 李延平
作者：孙承恩
朝代：明

早岁豪迈，中更纯粹。造诣既深，涵养亦至。冰壶秋月，表里瑩然。考亭雅范，濂洛正传。
古像赞二百零五首 其一九二 饶双峰
作者：孙承恩
朝代：明

道发紫阳，瑩彻具足。子也成学，笃志佩服。尊德道问，益精以详。离同合异，将无赘厖。
古像赞二百零五首 其一百 唐宪宗
作者：孙承恩
朝代：明
体裁：赞

志感时艰，治慕祖烈。好谋惟明，成功惟决。强梗效顺，纪纲遂张。允毅允臧，中兴煌煌。
古像赞二百零五首 其一百一 唐武宗
作者：孙承恩
朝代：明
体裁：赞

君得臣兴，臣得君行。君臣道合，事乃有成。裕既贤弼，帝亦英主。会昌之功，卓然可纪。
古像赞二百零五首 其一百七 李卫公
作者：孙承恩
朝代：明
体裁：赞

于惟卫公，雄武沉毅。掌帝九伐，扫荡氛翳。氛翳既清，泰阶以平。铁山峣峣，武功并高。
古像赞二百零五首 其一百七十 曾文定公
作者：孙承恩
朝代：明
体裁：赞

文宗汉秦，学探理致。开源濂洛，祖述洙泗。经术为治，可据而施。汉有刘向，子其庶几。
古像赞二百零五首 其一百七十一 苏文忠公
作者：孙承恩
朝代：明
体裁：赞

伟气雄才，大节孤忠。立朝非达，居夷匪穷。傲睨千古，挥斥八极。憸人鄙夫，仰公褫魄。
古像赞二百零五首 其一百七十七 岳武穆王
作者：孙承恩
朝代：明
体裁：赞

性本忠义，神授勇力。正气弗阿，克胜无敌。赤手障澜，挥戈回日。计成偃月，此恨何极。
古像赞二百零五首 其一百七十三 吕荥阳公
作者：孙承恩
朝代：明
体裁：赞

博师群儒，刻意践履。恬素自安，志薄进取。习静虽学，死心病仁。一蹴造圣，或误后人。
古像赞二百零五首 其一百七十九 李延平
作者：孙承恩
朝代：明
体裁：赞

早岁豪迈，中更纯粹。造诣既深，涵养亦至。冰壶秋月，表里莹然。考亭雅范，濂洛正传。
古像赞二百零五首 其一百七十二 黄文节公
作者：孙承恩
朝代：明
体裁：赞

孝友天性，文学夙成。诗擅名家，匹休少陵。砺节困穷，忘情富贵。党锢诸贤，公实无愧。
古像赞二百零五首 其一百七十五 杨文靖公
作者：孙承恩
朝代：明
体裁：赞

晚年立雪，早坐春风。天理人欲，蝉蜕冰融。纯粹和平，朴实简易。出处之迹，下惠或似。
古像赞二百零五首 其一百七十八 朱韦斋
作者：孙承恩
朝代：明
体裁：赞

早力文词，方驾韩欧。晚窥圣学，宗师程周。知言之微，知德之奥。成子大儒，克任斯道。
古像赞二百零五首 其一百七十六 李忠定公
作者：孙承恩
朝代：明
体裁：赞

一用靖康，镇遏披猖。再用绍兴，方成朝廷。筹策未终，斥逐随继。疏草具在，读之出涕。
古像赞二百零五首 其一百七十四 米南宫
作者：孙承恩
朝代：明
体裁：赞

辞章绝俗，翰墨入神。逸气狂才，不受狎驯。我思人言，于子则似。不可无一，不可有二。
古像赞二百零五首 其一百三 长孙赵公
作者：孙承恩
朝代：明
体裁：赞

决谋辅主，定策立储。武事非长，忠恳有馀。辅治永徽，人多汝绩。孽后肆屠，天下共惜。
古像赞二百零五首 其一百三十 贾浪仙
作者：孙承恩
朝代：明
体裁：赞

冥思犯尹，夺册忤君。寄兴清苦，刊落华纷。人亦有言，士附青云。识拔昌黎，子乃有闻。
古像赞二百零五首 其一百三十一 白少傅
作者：孙承恩
朝代：明
体裁：赞

早登王朝，忠谠屡闻。再逐江州，与时浮沉。鸡林声价，香山踪迹。宠利淡然，可谓达识。
古像赞二百零五首 其一百三十七 宋仁宗
作者：孙承恩
朝代：明
体裁：赞

穆穆仁宗，实惟盛德。奉身清约，议论恳恻。学勤讲筵，治法无逸。昭陵之思，百世一日。
古像赞二百零五首 其一百三十三 李卫公
作者：孙承恩
朝代：明
体裁：赞

风采峻凝，经济自任。威慑强藩，王灵再振。议论侃侃，忠勤孜孜。克伐必行，贤者之疵。
古像赞二百零五首 其一百三十九 宋孝宗
作者：孙承恩
朝代：明
体裁：赞

性资英明，治行勤励。恢复拳拳，可质天地。治民振武，敬天仁民。事机屡乖，志卒弗伸。
古像赞二百零五首 其一百三十二 柳河东
作者：孙承恩
朝代：明
体裁：赞

经术名世，翰墨绝人。笔谏之言，有至理存。服涴弗贺，纳嬖谏止。诤臣之风，王魏其侣。
古像赞二百零五首 其一百三十五 宋太祖
作者：孙承恩
朝代：明
体裁：赞

宋祖龙兴，仁厚建国。笃尊圣道，式著君德。慎狱恤民，惩奢塞源。身端化本，大哉王言。
古像赞二百零五首 其一百三十八 宋高宗
作者：孙承恩
朝代：明
体裁：赞

宋祚中否，高宗再兴。五马兆祥，七庙委灵。志亏勾践，才谢光武。恢复成虚，遗恨千古。
古像赞二百零五首 其一百三十六 宋太宗
作者：孙承恩
朝代：明
体裁：赞

显允太宗，重光御世。修德弭灾，仁民图治。节重山林，功略宦寺。太平之政，蔚然可纪。
古像赞二百零五首 其一百三十四 周世宗
作者：孙承恩
朝代：明
体裁：赞

世宗英明，志存混一。服强以力，怀弱以德。武功既振，文治亦修。宏规大度，邈焉寡俦。
古像赞二百零五首 其一百九 褚河南公
作者：孙承恩
朝代：明
体裁：赞

河南蹇蹇，王魏之伦。在太宗时，谠言屡闻。牝鸡祸成，徒切忠谏。主德则昏，公节愈见。
古像赞二百零五首 其一百九十 文丞相
作者：孙承恩
朝代：明
体裁：赞

烈烈文山，忠节孤劲。身荷纲常，还报列圣。正气不亡，百世犹昨。山川峙流，风霆磅礴。
古像赞二百零五首 其一百九十一 谢叠山
作者：孙承恩
朝代：明
体裁：赞

蚤岁英迈，议论激发。晚遭崎岖，不失臣节。饱忠饫义，我腹匪枵。充然而归，文山并高。
古像赞二百零五首 其一百九十七 许文正公
作者：孙承恩
朝代：明
体裁：赞

尊闻行知，潜心圣道。岂惟堂基，巳及阃奥。司马笃实，伯子粹纯。考亭之后，见子一人。
古像赞二百零五首 其一百九十三 元世祖
作者：孙承恩
朝代：明
体裁：赞

雄武以断，聪明而仁。扶舆间气，笃生此人。驱策贤豪，振扬武烈。继统中华，式钦大业。
古像赞二百零五首 其一百九十九 姚文献公
作者：孙承恩
朝代：明
体裁：赞

立志卓越，倡道苏门。上溯邹鲁，下探关闽。謇谔在朝，立纲陈纪。身尊道行，莫窥其际。
古像赞二百零五首 其一百九十二 饶双峰
作者：孙承恩
朝代：明
体裁：赞

道发紫阳，莹彻具足。子也成学，笃志佩服。尊德道问，益精以详。离同合异，将无赘厖。
古像赞二百零五首 其一百九十五 临淮王
作者：孙承恩
朝代：明
体裁：赞

临淮桓桓，严凝若神。百万貔貅，御如一人。讨定江南，混一九土。武功洸洸，永载盟府。
古像赞二百零五首 其一百九十八 程文宪公
作者：孙承恩
朝代：明
体裁：赞

贞柔不失，大雅有容。昭回制作，文饰帝躬。敦凝厚庞，像或其侣。望之俨然，可愧薄鄙。
古像赞二百零五首 其一百九十六 刘文正公
作者：孙承恩
朝代：明
体裁：赞

脱迹空门，致身台铉。大计密谋，忠勤不倦。滦京崇崇，王气所钟。定鼎宅中，召公之功。
古像赞二百零五首 其一百九十四 耶律文正王
作者：孙承恩
朝代：明
体裁：赞

用夏变夷，辅仁胜杀。弥缝化工，洗濯日月。创立帝制，底绥民生。仁者之功，孰能与京。
古像赞二百零五首 其一百二 唐宣宗
作者：孙承恩
朝代：明
体裁：赞

法无偏颇，志尚勤俭。惜赏慎官，好贤纳谏。我思大中，亦汔小康。忌刻害治，卒以弗昌。
古像赞二百零五首 其一百二十 张睢阳
作者：孙承恩
朝代：明
体裁：赞

百鍊刚心，千锤义骨。应变出奇，风云倏忽。手障长淮，气吞逆胡。天道人伦，百世不诬。
古像赞二百零五首 其一百二十一 贺季真
作者：孙承恩
朝代：明
体裁：赞

季真何如，性行夷旷。士钦风韵，帝许高尚。黄老寄迹，曲蘖逃真。镜湖一曲，流风至今。
古像赞二百零五首 其一百二十七 韩文公
作者：孙承恩
朝代：明
体裁：赞

道丧文衰，子克振起。排斥老佛，发挥洙泗。并包百家，源委六经。北斗泰山，百世尔承。
古像赞二百零五首 其一百二十三 李翰林
作者：孙承恩
朝代：明
体裁：赞

天才踔发，逸气横出。龙骧鹏抟，不可控执。友视万乘，奴使贵珰。采石捉月，神游不忘。
古像赞二百零五首 其一百二十九 孟东野
作者：孙承恩
朝代：明
体裁：赞

雕肝镂心，苦吟浚索。句联韩豪，才配白敌。诗非穷人，惟穷乃工。风雅百篇，将无是同。
古像赞二百零五首 其一百二十二 杜工部
作者：孙承恩
朝代：明
体裁：赞

诗圣惟甫，崇雅镇浮。力敌元化，手遏颓流。宗社隐忧，稷契素志。一时旅人，令名百世。
古像赞二百零五首 其一百二十五 李西平王
作者：孙承恩
朝代：明
体裁：赞

烈烈西平，社稷是寄。讨定叛逆，一雪国耻。巍巍柱天，赫赫盖世。钟鼎勒勋，山河存誓。
古像赞二百零五首 其一百二十八 柳柳州
作者：孙承恩
朝代：明
体裁：赞

才气颖敏，莫邪干将。制作彪炳，凌跞班扬。锐进速成，爰致玷缺。文场擅宗，令名不没。
古像赞二百零五首 其一百二十六 裴晋公
作者：孙承恩
朝代：明
体裁：赞

功在王室，名闻外夷。柱石三朝，系时安危。晚节优游，大雅明哲。全德始终，永仰风烈。
古像赞二百零五首 其一百二十四 陆宣公
作者：孙承恩
朝代：明
体裁：赞

颠沛从君，恳恻献替。练达古今，本祖仁义。唐室不竞，公用不终。遗言若丹，人仰休风。
古像赞二百零五首 其一百五 杜蔡公
作者：孙承恩
朝代：明
体裁：赞

蔡公睿姿，明决果断。辅相真主，戡定祸乱。相资共济，协恭和衷。治登太平，令名无穷。
古像赞二百零五首 其一百五十 韩魏公
作者：孙承恩
朝代：明
体裁：赞

魏公间气，崇志雅量。乘时奋庸，出将入相。表仪朝著，正笏垂绅。光辅三帝，社稷之臣。
古像赞二百零五首 其一百五十一 范文正公
作者：孙承恩
朝代：明
体裁：赞

德行纯备，贞金粹玉。风节峻厉，霜松雪竹。先忧后乐，思济斯民。一代贤相，前后绝伦。
古像赞二百零五首 其一百五十七 蔡端明
作者：孙承恩
朝代：明
体裁：赞

吏事严明，绰有异政。辞翰精美，传播夷境。矫命非抗，风节在兹。进茶效忠，贤者之疵。
古像赞二百零五首 其一百五十三 文潞公
作者：孙承恩
朝代：明
体裁：赞

休休元臣，堂堂大耄。端雅静重，镇压浮躁。危疑定策，社稷之功。天下异人，夷使改容。
古像赞二百零五首 其一百五十九 徐节孝
作者：孙承恩
朝代：明
体裁：赞

孝不为名，廉不矫世。吾尽吾心，吾安吾义。晚膺荐书，乐育多士。训告数辞，听者兴起。
古像赞二百零五首 其一百五十二 富郑公
作者：孙承恩
朝代：明
体裁：赞

志节皎皎，忠勤劬劬。国有宪章，恪遵弗渝。奖善若培，去恶如莠。大臣之事，君子之守。
古像赞二百零五首 其一百五十五 胡直讲
作者：孙承恩
朝代：明
体裁：赞

经术名家，旁通乐律。苏湖之教，造士有术。束以条格，率以躬行。百世一时，尚怀典刑。
古像赞二百零五首 其一百五十八 刘集贤
作者：孙承恩
朝代：明
体裁：赞

天禄石渠，野史稗官。博学洽闻，莫与子班。忠信而恭，方大以直。庶几其全，后学之式。
古像赞二百零五首 其一百五十六 包孝肃公
作者：孙承恩
朝代：明
体裁：赞

面目棱棱，刚气烈烈。势力苞苴，莫我敢敚。严肃者政，苛刻匪心。非汉法吏，乃古直臣。
古像赞二百零五首 其一百五十四 欧阳文忠公
作者：孙承恩
朝代：明
体裁：赞

勋业闻望，韩范并驰。古文奥学，匹休昌黎。复三代醇，黜五季陋。一代宗工，孰居其右。
古像赞二百零五首 其一百八 魏郑公
作者：孙承恩
朝代：明
体裁：赞

蹇蹇郑公，维古遗直。补衮纳忠，危言正色。诋黜霸杂，敷陈义仁。贞观治效，功无与伦。
古像赞二百零五首 其一百八十 朱文公
作者：孙承恩
朝代：明
体裁：赞

道纯德备，理明义精。具圣人体，集诸儒成。秋肃春温，海涵岳峙。斯文桢干，后学仪矩。
古像赞二百零五首 其一百八十一 张宣公
作者：孙承恩
朝代：明
体裁：赞

颖悟夙成，大本先立。识见粹纯，践履笃实。明体适用，志意伟然。义利之辨，式示大闲。
古像赞二百零五首 其一百八十七 蔡九峰
作者：孙承恩
朝代：明
体裁：赞

帝王治道，典册具布。秦人毁裂，汉儒训诂。微辞奥义，湮塞晦蒙。子能发挥，百代尔宗。
古像赞二百零五首 其一百八十三 陆文安公
作者：孙承恩
朝代：明
体裁：赞

学探本原，先立大体。作圣功夫，直捷简易。高明自得，灭裂则诬。圣道大中，岂容殊途。
古像赞二百零五首 其一百八十九 真文忠公
作者：孙承恩
朝代：明
体裁：赞

求道孜孜，正学是继。立朝侃侃，力扶大义。衍义一书，发挥详明。执此以治，王道以成。
古像赞二百零五首 其一百八十二 吕成公
作者：孙承恩
朝代：明
体裁：赞

气备中和，心涵古今。克治之勇，涵养之深。宗程翼朱，共相斯道。中原文献，惟子是绍。
古像赞二百零五首 其一百八十五 黄文肃公
作者：孙承恩
朝代：明
体裁：赞

早承师训，体认佩服。明睿端庄，造诣纯笃。昌明光大，不迷真传。订正三礼，后学赖焉。
古像赞二百零五首 其一百八十八 刘文简公
作者：孙承恩
朝代：明
体裁：赞

学本考亭，邹鲁的传。旁参东莱，亦会其源。表章四书，经筵启沃。体国忠诚，备见三略。
古像赞二百零五首 其一百八十六 蔡文节公
作者：孙承恩
朝代：明
体裁：赞

精识博闻，英气伟才。一时师门，邈焉寡侪。礼乐象数，性命道德。考订发挥，俟圣不惑。
古像赞二百零五首 其一百八十四 陈文毅公
作者：孙承恩
朝代：明
体裁：赞

经济大志，恢复雄图。慷慨谈兵，气激懦夫。道兼王霸，论杂义利。要之圣门，异乎不异。
古像赞二百零五首 其一百六 李英公
作者：孙承恩
朝代：明
体裁：赞

矫矫英公，为时良将。料敌制变，敌莫与抗。荡定海宇，实多武功。孽后祸基，乃亏臣忠。
古像赞二百零五首 其一百六十 张忠定公
作者：孙承恩
朝代：明
体裁：赞

刚气自负，奇节自喜。中庸或乖，顽懦愧死。正论难合，直道不容。一代名臣，孰能置公。
古像赞二百零五首 其一百六十一 李旴江
作者：孙承恩
朝代：明
体裁：赞

才质俊辨，制作明洁。考定明堂，博采众说。周礼有论，平土有书。疑孟何为，见斥后儒。
古像赞二百零五首 其一百六十七 张明公
作者：孙承恩
朝代：明
体裁：赞

张子严毅，德成以礼。实践躬行，精思妙契。东西二铭，醇乎其醇。井田为治，惜志不伸。
古像赞二百零五首 其一百六十三 周元公
作者：孙承恩
朝代：明
体裁：赞

天不丧道，乃生哲人。建图著书，发挥道真。德容清和，襟度朗彻。俨如见之，光风霁月。
古像赞二百零五首 其一百六十九 吕正献公
作者：孙承恩
朝代：明
体裁：赞

政尚宽厚，性秉纯实。时维司马，同心一德。元祐并相，力挽化机。赵祀三百，培植在兹。
古像赞二百零五首 其一百六十二 程大中
作者：孙承恩
朝代：明
体裁：赞

其心悃悃，其行慥慥。老成典刑，克慎家教。钟和毓粹，笃生二贤。寻源究本，后世式瞻。
古像赞二百零五首 其一百六十五 程正公
作者：孙承恩
朝代：明
体裁：赞

气质刚方，文理密察。造诣精深，体用毕达。任道之重，卫道之严。孟氏似之，泰山岩岩。
古像赞二百零五首 其一百六十八 司马文正公
作者：孙承恩
朝代：明
体裁：赞

熙宁谏诤，忠谠切深。元祐相业，旋乾转坤。行成无伪，学几不杂。一德醇儒，百年清节。
古像赞二百零五首 其一百六十六 邵康节
作者：孙承恩
朝代：明
体裁：赞

学探造化，穷高极微。德安以成，清和坦夷。安乐窝中，包宙括宇。击壤千篇，诗家异趣。
古像赞二百零五首 其一百十 尉迟鄂公
作者：孙承恩
朝代：明
体裁：赞

烈烈猛气，纠纠雄力。崩围摧阵，前无坚敌。刚毅木讷，庶几其人。于古孰似，绛灌之伦。
古像赞二百零五首 其一百十一 虞永兴公
作者：孙承恩
朝代：明
体裁：赞

识综群儒，博冠当代。考究典章，熙帝之载。乃缉礼乐，乃开辟雍。文教肆行，维公之功。
古像赞二百零五首 其一百十七 郭汾阳王
作者：孙承恩
朝代：明
体裁：赞

尚父功高，再造唐室。力扫妖氛，忠贯白日。完名全节，福禄永终。人臣师表，流芳无穷。
古像赞二百零五首 其一百十三 姚梁公
作者：孙承恩
朝代：明
体裁：赞

于惟姚公，才实经济。遇主乘时，应变成治。约束官职，修举章程。四海以安，一人仰成。
古像赞二百零五首 其一百十九 颜鲁公
作者：孙承恩
朝代：明
体裁：赞

乌合抗胡，白首陷贼。秉执节义，甘蹈鼎镬。坐斥降奴，视若蚁虱。劲气孤忠，严霜烈日。
古像赞二百零五首 其一百十二 狄梁公
作者：孙承恩
朝代：明
体裁：赞

妖后乱唐，王祚欲绝。批龙扼虎，几蹈祸烈。拨乱反正，捧日再升。社稷之功，孰能与争。
古像赞二百零五首 其一百十五 元鲁山
作者：孙承恩
朝代：明
体裁：赞

元子大雅，制行纯笃。孝友配古，清介绝俗。浑朴外著，英华内韬。人接眉宇，鄙吝自消。
古像赞二百零五首 其一百十八 李临淮王
作者：孙承恩
朝代：明
体裁：赞

气盖三军，威摄群将。法令严明，莫我或抗。纳谏励士，麾旗破敌。中兴之功，令名有赫。
古像赞二百零五首 其一百十六 张曲江公
作者：孙承恩
朝代：明
体裁：赞

立朝謇谔，大臣之节。制作尔雅，词林之杰。识达治本，逆睹胡孽。一代贤辅，式慕风烈。
古像赞二百零五首 其一百十四 宋文贞公
作者：孙承恩
朝代：明
体裁：赞

抗颜伪武，合志闻元。挺挺谔谔，切论危言。清介之守，刚正之气。卓哉相业，吁其难继。
古像赞二百零五首 其一百四 房梁公
作者：孙承恩
朝代：明
体裁：赞

梁公善谋，神机朗彻。推毂群材，翊赞大业。端委宅揆，寅亮天工。定制作则，一代元功。
古像赞二百零五首 其一百四十 宋宁宗
作者：孙承恩
朝代：明
体裁：赞

始政清明，登用儒硕。继体守文，兢业靡失。内斥正学，外挑强邻。权奸何诛，彼哉曷君。
古像赞二百零五首 其一百四十一 宋理宗
作者：孙承恩
朝代：明
体裁：赞

允矣贤德，俨然儒绅。表章正学，崇重关闽。虚名独存，实践未有。儒效不白，匪道之咎。
古像赞二百零五首 其一百四十七 李文靖公
作者：孙承恩
朝代：明
体裁：赞

和靖镇俗，忧勤励君。体国寥寥，孰知公心。天书矫诬，新法乱政。异言纷纷，始颂公圣。
古像赞二百零五首 其一百四十三 赵韩王
作者：孙承恩
朝代：明
体裁：赞

天眷有宋，公实佐命。辅相两朝，四海底定。强敏以断，沉毅以刚。显允有闻，式重庙堂。
古像赞二百零五首 其一百四十九 晏元献公
作者：孙承恩
朝代：明
体裁：赞

以臣事君，大臣之义。公在相位，实克有是。嫉恶匪隘，检身益严。弗丏恩泽，世称尔贤。
古像赞二百零五首 其一百四十二 宋度宗
作者：孙承恩
朝代：明
体裁：赞

度宗绍图，国事日去。奸邪肆行，忠义屏气。忘情军国，恣乐宫闱。天亡由人，巳矣曷悲。
古像赞二百零五首 其一百四十五 吕文穆公
作者：孙承恩
朝代：明
体裁：赞

太宗重光，文穆柄政。悃悃其厚，侃侃其正。孰侮孰诬，我嘿我容。休休其中，大臣之风。
古像赞二百零五首 其一百四十八 王文正公
作者：孙承恩
朝代：明
体裁：赞

王公盛德，休休其容。人讦我誉，荐贤为公。智名勇能，公无可述。致时太平，乃见公绩。
古像赞二百零五首 其一百四十六 寇忠悯公
作者：孙承恩
朝代：明
体裁：赞

立朝侃侃，直道靡顾。致身鼎铉，秉节清素。手扶日毂，不震不凌。社稷之功，莫能与京。
古像赞二百零五首 其一百四十四 曹武惠王
作者：孙承恩
朝代：明
体裁：赞

懿美济阳，仁厚慎敬。总师专征，武略亦竞。义杀不妄，秋毫不私。一代元戎，忠贞无疵。
古像赞二百零五首 其七 颛顼
作者：孙承恩
朝代：明

智疏以达，德深而静。肃清神人，民志以正。稽天创历，定时考元。夏令式遵，后圣善焉。
古像赞二百零五首 其七十 魏太祖
作者：孙承恩
朝代：明

老瞒奸雄，才具明略。威加海宇，力振山岳。魏业巳固，汉鼎潜移。比迹文王，吾将谁欺。
古像赞二百零五首 其七十一 钟太傅
作者：孙承恩
朝代：明

元常伟才，开达理干。委身魏朝，禆益庙算。拳拳肉刑，复古之规。纷纷之言，迄无所归。
古像赞二百零五首 其七十七 王司徒
作者：孙承恩
朝代：明

江左夷吾，忠实体国。云雷方屯，急贤辅翼。建学明教，宏议远识。约巳夷淡，人服清德。
古像赞二百零五首 其七十三 吴大帝
作者：孙承恩
朝代：明

仲谋强明，委任才智。听言能断，业乃鼎峙。倍义负汉，屈身事曹。传世四君，霸图亦消。
古像赞二百零五首 其七十九 王右军
作者：孙承恩
朝代：明

风节雅尚，清真自如。超出风气，规切浮虚。忧国忠诚，识治通达。翰墨风流，秪见其末。
古像赞二百零五首 其七十二 司马宣王
作者：孙承恩
朝代：明

仲达足智，用兵独优。殄渊擒达，算无遗谋。仁胜不仁，遇亮则靡。巾帼之受，英雄之耻。
古像赞二百零五首 其七十五 晋武帝
作者：孙承恩
朝代：明

帝资弘裕，明达好谋。纂述先志，混一九州。礼优三恪，忠厚之道。贻谋弗臧，识者所少。
古像赞二百零五首 其七十八 谢文靖公
作者：孙承恩
朝代：明

谢子贤辅，沉敏有文。和靖御物，从容解纷。逸志高情，日短途促。召埭悲思，西州恸哭。
古像赞二百零五首 其七十六 晋元帝
作者：孙承恩
朝代：明

晋失中土，元起江东。皇天眷德，群贤效忠。冲虚性成，恭德纯至。雄武未优，中兴犹愧。
古像赞二百零五首 其七十四 周公瑾
作者：孙承恩
朝代：明

矫矫公瑾，实吴良臣。雄姿英发，筹策迈伦。老瞒长驱，志无江表。一战蹙之，功莫与绍。
古像赞二百零五首 其三 神农
作者：孙承恩
朝代：明

尝谷教民，爰制农事。爰有医药，民鲜疵厉。养生大端，惟皇之仁。泽流无穷，与天地均。
古像赞二百零五首 其三十 老子
作者：孙承恩
朝代：明

履柔制刚，执虚御实。窥测消长，窃弄阖辟。恍惚莫象，变通无穷。孔圣所叹，其犹如龙。
古像赞二百零五首 其三十一 子产
作者：孙承恩
朝代：明

郑国听政，贤者惟子。辞令之善，酬酢之智。以礼治国，诸侯莫加。君子道四，圣人所嘉。
古像赞二百零五首 其三十七 伍大夫
作者：孙承恩
朝代：明

尽孝雪耻，竭忠死谮。忠孝之心，子则无恨。忍小就大，功立名成。古烈丈夫，史迁实评。
古像赞二百零五首 其三十九 孟子
作者：孙承恩
朝代：明

圣远道塞，异端并兴。岩岩子舆，三圣是承。命世大才，平治之具。用宁齐安，三代可致。
古像赞二百零五首 其三十二 吴季子
作者：孙承恩
朝代：明

见礼知政，闻乐知德。观风列国，无子精识。让国全义，挂剑酬心。怀哉高风，无古无今。
古像赞二百零五首 其三十五 曾子
作者：孙承恩
朝代：明

道悟一贯，功密三省。大学一书，圣学要领。笃实之资，弘毅之德。易箦数言，可验学力。
古像赞二百零五首 其三十八 子思
作者：孙承恩
朝代：明

学本心传，道原性命。唐虞授受，父师讲论。三十三篇，广大精深。继往开来，非子孰任。
古像赞二百零五首 其三十六 子游
作者：孙承恩
朝代：明

所长擅科，知本之学。我思其人，简易宏廓。礼乐为政，弦歌成音。学道之论，实契圣心。
古像赞二百零五首 其三十四 颜子
作者：孙承恩
朝代：明

才优王佐，德跻圣域。既见卓尔，亦几无迹。明哲天纵，纯粹性成。发孔之蕴，后学式程。
古像赞二百零五首 其九 帝尧
作者：孙承恩
朝代：明

配地博厚，并天高明。浑浑莫测，荡荡难名。百王之准，群圣之祖。日月光华，照彻九土。
古像赞二百零五首 其九十 陈武帝
作者：孙承恩
朝代：明

英资杰气，胜算雄图。荡除凶残，如拉朽枯。政从宽仁，志尚节俭。功名之盛，江左之冠。
古像赞二百零五首 其九十一 周高祖
作者：孙承恩
朝代：明

率履勤俭，操执纪纲。雄图远略，匹休前王。鞭笞四夷，混一区宇。有志未酬，英雄巳矣。
古像赞二百零五首 其九十七 武后
作者：孙承恩
朝代：明

力乘阳刚，才济阴慝。运用四海，驱使百辟。今古大变，宇宙穷凶。虐焰一时，秽名无穷。
古像赞二百零五首 其九十三 文中子
作者：孙承恩
朝代：明

进欲为周，上策君门。退欲为孔，著书河汾。疏爽通达，志尚亦伟。格言良多，称隐君子。
古像赞二百零五首 其九十九 唐德宗
作者：孙承恩
朝代：明

畴咨惟勤，志意亦锐。斤斤其明，彊倖自遂。忌刻于始，姑息于终。弊源在兹，多言何庸。
古像赞二百零五首 其九十二 隋文帝
作者：孙承恩
朝代：明

勤俭兴邦，法律御世。功就混一，俗几康乂。猜刻习胜，夺宗计行。酿成厉阶，王祚遂倾。
古像赞二百零五首 其九十五 唐高祖
作者：孙承恩
朝代：明

真人天生，隐见随时。忽而泥蟠，忽而云飞。扫涤隋昏，光启唐祚。礼贤纳谏，大君之度。
古像赞二百零五首 其九十八 唐玄宗
作者：孙承恩
朝代：明

廓清内难，光践天位。推诚任贤，励精图治。四海宁谧，兆民阜成。开元之政，百世犹存。
古像赞二百零五首 其九十六 唐太宗
作者：孙承恩
朝代：明

显允太宗，聪明英武。龙奋晋阳，雨泽九土。安夏攘夷，雪耻酬古。文德武功，卓冠无伍。
古像赞二百零五首 其九十四 韩新义公
作者：孙承恩
朝代：明

韩公虎臣，猛气横骛。徂征江南，疾捲径渡。执彼国君，若缚狐兔。为时干城，恢我王祚。
古像赞二百零五首 其二 伏羲
作者：孙承恩
朝代：明

羲皇圣神，开物成务。画卦造书，文字之祖。神明以通，造化以宣。万世道统，兹其发源。
古像赞二百零五首 其二十 泰伯
作者：孙承恩
朝代：明

周室作兴，笃生圣嗣。子不难让，默识天意。去国之迹，泯于无形。可谓至德，民无得称。
古像赞二百零五首 其二十一 伯夷
作者：孙承恩
朝代：明

求仁得仁，去国如屣。叩马一谏，君臣大义。乾坤清气，萃子一身。独立万古，邈焉无伦。
古像赞二百零五首 其二十七 召公
作者：孙承恩
朝代：明

际时明良，弼亮四世。敬德之训，圣学斯契。公旦夹辅，翱翔两骖。甘棠遗爱，百世不谖。
古像赞二百零五首 其二十三 武王
作者：孙承恩
朝代：明

赫赫周武，巍巍大君。奉天伐罪，访道明伦。圣阐其化，皇立其极。于惟烝哉，万古承德。
古像赞二百零五首 其二十九 管大夫
作者：孙承恩
朝代：明

假仁图霸，尊王斥戎。民受其赐，圣与其功。治国长才，卓有令闻。四维之言，可以为训。
古像赞二百零五首 其二十二 周文王
作者：孙承恩
朝代：明

于穆文王，纯一不已。道接羲皇，重爻演义。神化无迹，至德不形。大哉乾元，穹然高明。
古像赞二百零五首 其二十五 康王
作者：孙承恩
朝代：明

恪慎明德，肃恭神人。迓天明威，勤咨老臣。礼乐陶镕，民俗丕变。唐虞太和，千载复见。
古像赞二百零五首 其二十八 太公
作者：孙承恩
朝代：明

尚父鹰扬，实维王佐。行义达道，拯民水火。辅德训告，厥有丹书。义利之言，万世莫渝。
古像赞二百零五首 其二十六 周公
作者：孙承恩
朝代：明

穆穆元圣，道光八夤。九罭颂德，重译归仁。思兼勤施，经制大备。太平之业，赉及万世。
古像赞二百零五首 其二十四 成王
作者：孙承恩
朝代：明

缉熙圣学，礼隆师臣。外抚万邦，内和兆民。坤阖乾开，春生秋杀。千古巍巍，式仰鸿烈。
古像赞二百零五首 其二百 廉文正公
作者：孙承恩
朝代：明
体裁：赞

庙堂陈谟，方面专制。渊渊嘉猷，烈烈正气。轲训义利，孔戒孝忠。一世人豪，呜呼廉公。
古像赞二百零五首 其二百一 刘文靖公
作者：孙承恩
朝代：明
体裁：赞

宅心高明，立志坚勇。择义既精，任道亦重。泥涂轩冕，寤寐圣贤。威凤九霄，其飞翩翩。
古像赞二百零五首 其二百三 赵文敏公
作者：孙承恩
朝代：明
体裁：赞

前代王孙，异时翰学。粹质令仪，高吟大作。绘事拟圣，墨妙入神。文采风流，照映后人。
古像赞二百零五首 其二百二 吴文正公
作者：孙承恩
朝代：明
体裁：赞

少而英迈，晚就平实。潜心六经，殚力著述。道明业广，德盛礼恭。北许南吴，并称儒宗。
古像赞二百零五首 其二百五 虞文靖公
作者：孙承恩
朝代：明
体裁：赞

魁凝巨人，淹贯博学。探求本原，驰骋制作。经纶之妙，寓于文辞。弗尽厥用，后世惜之。
古像赞二百零五首 其二百四 许文懿公
作者：孙承恩
朝代：明
体裁：赞

山川蕴灵，哲人继出。子承三贤，亦克绍述。沿流溯源，直穷昆崙。紫阳之道，得子益尊。
古像赞二百零五首 其五 苍颉
作者：孙承恩
朝代：明

上古淳朴，结绳以治。有圣者作，始立文字。贯彻三才，包括万象。通鬼神情，泄天地藏。
古像赞二百零五首 其五十 韩淮阴侯
作者：孙承恩
朝代：明

定伯雄图，登坛数辞。用兵制胜，霆击风驰。成功既高，执义亦固。忘期赤松，英雄悔悟。
古像赞二百零五首 其五十一 曹静侯
作者：孙承恩
朝代：明

少而才能，豪吏健将。晚而谦恭，醇德雅量。清净为治，刻深匪名。配萧并贤，百世尔称。
古像赞二百零五首 其五十七 汉光武
作者：孙承恩
朝代：明

白水龙兴，光膺宝历。日月重明，乾坤再辟。慎德勤政，身致太平。巍巍成功，匹休西京。
古像赞二百零五首 其五十三 东方朔
作者：孙承恩
朝代：明

傲忽玩世，浮沉随时。不清不和，匪惠匪夷。滑稽自贤，俳优是视。讽谏时益，吾差有取。
古像赞二百零五首 其五十九 汉章帝
作者：孙承恩
朝代：明

肃宗恺悌，长者之风。政厌苛刻，论从雍雍。综缉艺文，服膺帝道。厚泽深仁，简册有耀。
古像赞二百零五首 其五十二 董江都
作者：孙承恩
朝代：明

秦火初熄，典籍尚湮。子也杰出，倡始斯文。独抱麟经，潜心大义。天人三策，治道攸寓。
古像赞二百零五首 其五十五 霍博陆侯
作者：孙承恩
朝代：明

子孟忠实，顾命是承。光辅幼帝，赞治太平。屹然如山，不震不侧。废昏立明，功著汉室。
古像赞二百零五首 其五十八 汉明帝
作者：孙承恩
朝代：明

于惟显宗，亦世其烈。宪章慎守，幽枉必雪。崇儒养老，文教聿兴。增光前人，汉道允升。
古像赞二百零五首 其五十六 扬子云
作者：孙承恩
朝代：明

扬子好学，研精覃思。法言僻涩，太玄深奇。著述良勤，拟圣则缪。美新何为，名节斯疚。
古像赞二百零五首 其五十四 司马迁
作者：孙承恩
朝代：明

博极群书，综统千古。豪气孤骞，阔视无伍。发为文章，凌高厉空。一代奇才，史学之宗。
古像赞二百零五首 其八 帝喾
作者：孙承恩
朝代：明

惟德聪明，知远察微。执中御世，仁威并施。其德嶷嶷，其色郁郁。式修厥身，九有咸服。
古像赞二百零五首 其八十 陶彭泽
作者：孙承恩
朝代：明

渊明气象，五斗弗屑。三径艺菊，相看晚节。朝市非故，门庭依然。千古高风，我怀其贤。
古像赞二百零五首 其八十一 谢康乐
作者：孙承恩
朝代：明

山水性僻，绳墨靡拘。高才傲物，谋身则疏。彭泽天然，子亦洵美。声诗并休，静躁殊矣。
古像赞二百零五首 其八十七 梁武帝
作者：孙承恩
朝代：明

著述浩穰，齐鲁宿儒。性行简俭，山泽之臞。梵典徒勤，帝纪不立。反噬弯弧，皇图遂讫。
古像赞二百零五首 其八十三 宋文帝
作者：孙承恩
朝代：明

恭俭德纯，元嘉政美。守法不苛，容物无弛。内清外宴，文教亦举。谋泄房帷，祸成商竖。
古像赞二百零五首 其八十九 程忠壮公
作者：孙承恩
朝代：明

侯氏乱梁，江左荼毒。惟忠壮公，保障南服。孰我胁诱，我斩以徇。大义茂功，百世犹信。
古像赞二百零五首 其八十二 宋武帝
作者：孙承恩
朝代：明

徒步仗剑，荡残除凶。沉毅才略，一时之雄。震主功高，终膺宝历。清俭严正，可谓君德。
古像赞二百零五首 其八十五 魏高祖
作者：孙承恩
朝代：明

睿性夙成，君德纯备。外扬武功，内饬文治。礼乐脩举，民物阜丰。蔚然可观，太平之风。
古像赞二百零五首 其八十八 昭明太子
作者：孙承恩
朝代：明

睿资天启，令德夙闻。恭俭自居，仁柔爱人。纂辑辞章，博涉典籍。潜文梵教，兹其蔽惑。
古像赞二百零五首 其八十六 齐武帝
作者：孙承恩
朝代：明

宋既讫符，齐乃受历。简静为治，宽大御物。崇俭屏奢，澄流塞源。金土同价，斯言未然。
古像赞二百零五首 其八十四 檀永兴公
作者：孙承恩
朝代：明

永兴桓桓，将才汝嘉。勇见决战，智徵量沙。作帝股肱，为国藩屏。自戕谓何，邻敌之庆。
古像赞二百零五首 其六 少皞
作者：孙承恩
朝代：明

制治感瑞，乐成大渊。以和神人，以通山川。淳朴未漓，去古未逖。九黎虽顽，莫损至德。
古像赞二百零五首 其六十 严子陵
作者：孙承恩
朝代：明

名节丘山，轩冕尘壒。怀仁负义，蕴畜亦大。汉室九鼎，桐江一丝。凛然清风，悠悠我思。
古像赞二百零五首 其六十一 邓高密侯
作者：孙承恩
朝代：明

杖策从君，际时风云。少年秉钺，克树大勋。将略既优，内行亦备。名高云台，光辅汉治。
古像赞二百零五首 其六十七 诸葛武侯
作者：孙承恩
朝代：明

文武长才，出处大义。俊伟光明，掀揭天地。伊吕作配，管晏匪伦。三代之后，惟公一人。
古像赞二百零五首 其六十三 郭有道
作者：孙承恩
朝代：明

贞不绝俗，隐不违亲。言论风旨，贤愚倾心。和不辱身，巽不降志。我惟其人，夷惠之似。
古像赞二百零五首 其六十九 张翼德
作者：孙承恩
朝代：明

姿貌瑰奇，才具粗猛。神矛飙发，万众独骋。委质授命，死生靡他。国士之风，百世尔誇。
古像赞二百零五首 其六十二 马伏波
作者：孙承恩
朝代：明

君择臣使，臣择主从。舍彼虺蝮，来依真龙。西伐南征，老志愈烈。铜柱高标，人仰英杰。
古像赞二百零五首 其六十五 蔡中郎
作者：孙承恩
朝代：明

孝行纯备，经学邃深。旷世逸才，博物洽闻。箴规时政，忠谠恳恻。晚节依违，贤者之惜。
古像赞二百零五首 其六十八 关寿亭侯
作者：孙承恩
朝代：明

勇若一国，敌号万人。义气忠肝，贯日凌云。英威所加，华夏震仰。百世钦崇，神留天壤。
古像赞二百零五首 其六十六 汉昭烈帝
作者：孙承恩
朝代：明

贤矣昭烈，宽厚弘毅。崎岖立国，仗信履义。推诚任贤，肝胆孚契。顾命数词，可训后世。
古像赞二百零五首 其六十四 徐孺子
作者：孙承恩
朝代：明

徐子高士，居贫食力。贞介益固，明哲允迪。君子道丧，群邪煽凶。我怀其人，冥冥飞鸿。
古像赞二百零五首 其十 帝舜
作者：孙承恩
朝代：明

大孝格天，玄德配帝。精一执中，圣学攸始。焕乎文章，巍巍成功。千万世下，仰瞻无穷。
古像赞二百零五首 其十一 大禹
作者：孙承恩
朝代：明

声律身度，左绳右矩。地平天成，功在万世。治存典则，道叙龟畴。稽首明明，示我大猷。
古像赞二百零五首 其十七 商高宗
作者：孙承恩
朝代：明

高宗穆穆，肇迹幽潜。恭默思道，精诚格天。奋伐僭虐，万邦是若。王灵濯濯，汤孙不怍。
古像赞二百零五首 其十三 皋陶
作者：孙承恩
朝代：明

盛德冠廷，伟绩迈世。飏言赓歌，陈谟赞治。明刑弼教，民用协中。风动之休，帝嘉汝功。
古像赞二百零五首 其十九 傅说
作者：孙承恩
朝代：明

道成傅岩，梦感帝赉。启沃数言，学术之大。辅德作圣，媲美烈祖。庶几阿衡，亦踵其武。
古像赞二百零五首 其十二 启王
作者：孙承恩
朝代：明

启王令善，厥作惟君。伐叛饬治，休于前人。仁贤誉孚，遐迩承德。会朝万邦，光昭简册。
古像赞二百零五首 其十五 契
作者：孙承恩
朝代：明

惟君作民，克绥厥猷。逸居禽兽，圣心所忧。尔契司徒，敬敷五教。牖民天衷，俗用熙皞。
古像赞二百零五首 其十八 伊尹
作者：孙承恩
朝代：明

耕莘乐道，升陑行义。堂堂天民，以觉斯世。主善协一，精义奥辞。百圣真传，庶其在兹。
古像赞二百零五首 其十六 商汤
作者：孙承恩
朝代：明

勇智天锡，宽仁性成。允执厥中，勋华是承。再辟天纲，复立人纪。盘铭之言，圣学之轨。
古像赞二百零五首 其十四 后稷
作者：孙承恩
朝代：明

洚水初息，民犹阻饥。粒食惟艰，帝用是咨。后稷勤民，爰教树艺。克配彼天，万世之利。
古像赞二百零五首 其四 黄帝
作者：孙承恩
朝代：明

帝生神灵，卓冠首出。爰制器用，爰造律历。天地万物，范围曲成。混沌既分，渐登文明。
古像赞二百零五首 其四十 庄子
作者：孙承恩
朝代：明

其心廓廓，其气浩浩。万古瞬息，八荒堂奥。厌薄仁义，狎侮孔周。曲说之雄，异端之尤。
古像赞二百零五首 其四十一 屈大夫
作者：孙承恩
朝代：明

薰莸殊器，泾渭异途。以子洁修，岂容群污。义合有权，子弗忍恝。此志皎然，争光日月。
古像赞二百零五首 其四十七 汉宣帝
作者：孙承恩
朝代：明

中宗强明，励精图治。布德振威，柔远能迩。皇灵赫奕，呼韩来庭。配商高宗，汉道复兴。
古像赞二百零五首 其四十三 项王
作者：孙承恩
朝代：明

勇力拔山，猛气盖世。经营大业，谓可力致。倍义贼弑，攻略肆屠。灭德者凶，天亡匪诬。
古像赞二百零五首 其四十九 张留侯
作者：孙承恩
朝代：明

报韩徇义，辅汉乘时。诛秦蹙项，从容指挥。功成身退，愿追赤松。大雅卓识，令名无穷。
古像赞二百零五首 其四十二 汉高祖
作者：孙承恩
朝代：明

皇矣高祖，天锡神武。一剑兴戎，光登九五。坦乎其真，廓乎其容。包括英豪，范围之中。
古像赞二百零五首 其四十五 汉景帝
作者：孙承恩
朝代：明

帝也维贤，克遵先志。谦恭俭朴，恪守无替。轻刑薄税，民俗阜康。比隆成周，汉道以昌。
古像赞二百零五首 其四十八 萧酂侯
作者：孙承恩
朝代：明

佐时兴王，根本重任。式赞治平，画一之政。谦谦其退，翼翼其恭。一代元臣，高朗令终。
古像赞二百零五首 其四十六 汉武帝
作者：孙承恩
朝代：明

盛气当阳，雄才御世。嘉乐唐虞，狭小汉制。振举百度，征伐四裔。烨烨明明，恢我王治。
古像赞二百零五首 其四十四 汉文帝
作者：孙承恩
朝代：明

穆穆太宗，躬修玄默。抚世以柔，化民以德。其俗肫肫，其功泯泯。三代之后，孰如帝仁。
古意
作者：孙承恩
朝代：明

美人生南国，绝世多妍姿。窈窕如游龙，青杨宛娥眉。与我结绸缪，恩爱两不疑。青蝇一朝集，白璧生瑕疵。恩情中断绝，弃我忽若遗。盈盈对面间，邈如天之涯。感今复念昔，使我长嗟咨。
句曲山房为王克斋题
作者：孙承恩
朝代：明

句曲名山古洞天，高人结屋擅林泉。千岩灵气云雷出，万壑晴光日月悬。剩有经纶禆大造，不希黄白注真诠。旧游猿鹤时相忆，夜夜清光北斗边。
句曲山房歌王克斋司徒请赋
作者：孙承恩
朝代：明

句曲古灵壤，嵯峨屹高空。遥联峨眉秀，近接钟山雄。传闻兹地神仙居，卜筑今有高人庐。高人谁欤世居此，今司徒公太原裔。司徒精舍山之阳，林屋窈窕开青苍。门前溪九曲，屋后松千章。水石岚霏地深迥，自喜幽栖远人境。读易梅窗清夜徂，鸣琴草堂白昼静。山中昔有华阳翁，著书于此巢云松。玩云听松自怡悦，独善不救苍生穷。司徒当年早致身，大鹏九万排风云。扬历内外三十载，剩有事业扬清芬。顷来都门得良会，示予山图同展对。知公身在霄汉上，故园时时劳梦寐。鸿飞矫矫羡莫扳，衡门幽幽生暮寒。颇疑中林猿鹤怨，几见石径莓苔斑。小山桂枝高几许，木落清吟山鬼语。翠巘秋来多白云，玉田春深涨红雨。公今正作商家霖，忠荩九重知眷深。崇崇鼎铉日柄用，迢迢故国空驰心。他时功成冠拟挂，再向山前开绿野。
合川诗赠王侍御
作者：孙承恩
朝代：明

二水源分驶碧流，双龙蜿蜒汇沧洲。即看泾渭从中泻，并作波涛润九州。潮汐四时随吐没，乾坤万古自沉浮。尘踪得似张骞兴，与尔乘槎汗漫游。
同张石磐侍御游沈氏山庄三首
作者：孙承恩
朝代：明

短棹追游坐日间，嵚岑佳处亦跻攀。探奇觅胜真成癖，才了观湖又到山。观水观山事亦清，却于来往太劳生。我欲携之置湖上，幻出君山看洞庭。海上移来小朵云，清虚不着世间氛。何当少借三年住，洞里吹箫日共君。
同张石磐侍御游沈氏山庄三首·其一
作者：孙承恩
朝代：明

短棹追游坐日间，嵚岑佳处亦跻攀。探奇觅胜真成癖，才了观湖又到山。
同张石磐侍御游沈氏山庄三首·其三
作者：孙承恩
朝代：明

海上移来小朵云，清虚不着世间氛。何当少借三年住，洞里吹箫日共君。
同张石磐侍御游沈氏山庄三首·其二
作者：孙承恩
朝代：明

观水观山事亦清，却于来往太劳生。我欲携之置湖上，幻出君山看洞庭。
同栗斋饮张仰山别驾舟中三首
作者：孙承恩
朝代：明

细酌清歌动，微风锦缆牵。居常惜萍梗，邂逅合留连。古道低残日，冥鸿度远天。无端故园兴，飞越酒樽前。川迥兼天末，帆开背日斜。孤村依远戍，宿鹭聚寒沙。病体樽深怯，清谈兴更赊。即看冰雪晚，能不惜年华。城市多违阻，官程喜接联。平川移远棹，高柳俯长筵。旧识王祥贵，新承董相贤。幸陪今日话，已胜读经年。
同栗斋饮张仰山别驾舟中三首·其一
作者：孙承恩
朝代：明

细酌清歌动，微风锦缆牵。居常惜萍梗，邂逅合留连。古道低残日，冥鸿度远天。无端故园兴，飞越酒樽前。
同栗斋饮张仰山别驾舟中三首·其三
作者：孙承恩
朝代：明

城市多违阻，官程喜接联。平川移远棹，高柳俯长筵。旧识王祥贵，新承董相贤。幸陪今日话，已胜读经年。
同栗斋饮张仰山别驾舟中三首·其二
作者：孙承恩
朝代：明

川迥兼天末，帆开背日斜。孤村依远戍，宿鹭聚寒沙。病体樽深怯，清谈兴更赊。即看冰雪晚，能不惜年华。
同襄阳守张士弘过习家池六首
作者：孙承恩
朝代：明

襄阳传得谪仙歌，江水无情落逝波。千古昔人行乐地，谁知今日我来过。风木萧萧落日曛，四山残霭乱江云。习家池上聊停节，一酌清泉对使君。习家池馆汉江滨，长岁清泉蘸碧云。时移事往人何在，今日风流属使君。山翁醉倒习家池，欢饮儿童翁不知。今日使君情更别，只来啜茗赋新诗。习家池上野花开，昔日衣冠今草莱。为问汉江江上月，几见山翁几醉来。襄阳小儿歌复咻，笑道使君稀出游。不是使君少风致，民艰谁识使君愁。
同襄阳守张士弘过习家池六首·其一
作者：孙承恩
朝代：明

襄阳传得谪仙歌，江水无情落逝波。千古昔人行乐地，谁知今日我来过。
同襄阳守张士弘过习家池六首·其三
作者：孙承恩
朝代：明

习家池馆汉江滨，长岁清泉蘸碧云。时移事往人何在，今日风流属使君。
同襄阳守张士弘过习家池六首·其二
作者：孙承恩
朝代：明

风木萧萧落日曛，四山残霭乱江云。习家池上聊停节，一酌清泉对使君。
同襄阳守张士弘过习家池六首·其五
作者：孙承恩
朝代：明

习家池上野花开，昔日衣冠今草莱。为问汉江江上月，几见山翁几醉来。
同襄阳守张士弘过习家池六首·其六
作者：孙承恩
朝代：明

襄阳小儿歌复咻，笑道使君稀出游。不是使君少风致，民艰谁识使君愁。
同襄阳守张士弘过习家池六首·其四
作者：孙承恩
朝代：明

山翁醉倒习家池，欢饮儿童翁不知。今日使君情更别，只来啜茗赋新诗。
后孤鹤行
作者：孙承恩
朝代：明

我从前月失孤鹤，草堂独居谁与娱。园林岂无百鸟弄好语，喧啾聒耳增烦纡。朝来惊看怪事出，有物忽向吾园集。野性不愁缯缴伤，风毛犹带烟霞湿。海波微茫天宇高，蓬山方壶云路遥。九华仙人知我索寞遣汝至，不然我亦何计能寻招。意态闲雅步卓荦，俛仰不惊时饮啄。栖息亦或同鸡鹜，仙俗终难混清浊。整翼不忘云外心，戛然时复扬清音。夕阳起复山鸟散，午夜一声溪月沉。寒萝翠竹摇森爽，阶下何当紫芝长。不须华侈羡文轩，只用吟哦惬清赏。山家岁月朝复朝，吾欲与子申久要。慎无一旦弃我复飞去，使我草堂仍寂寥。
后苦热行
作者：孙承恩
朝代：明

昨日苦热欲发狂，袒跣大叫无遁藏，火云照夜星耀芒。今日不可更禁当，低垂郁蒸气如结，肌肤屡搔成痏疮。蕲竹八尺琉璃光，欲眠先看汗流浆，炎熇蕴隆遮日黄。松枝柏叶凝不动，长箑勤挥那得凉。四时平分乃恒理，阴阳二气翕以张。千古万古胡不尔，岂独此日为予殃。情随事变弗自觉，忧喜苦乐态失常。翻思冱寒冻欲僵，恨不置身火与汤。
向晚雨益甚
作者：孙承恩
朝代：明

朝来喜晴农自嗟，共说雨意还无涯。老夫闻言疑且怪，岂有悖谬如此耶。云阴渐浓日光薄，残雨疏疏仍放脚。不知黯䨴从何来，顷刻瀰漫遍寥廓。入室愁坐空悲歌，吾农吾农将奈何。
吕梁行寄碧山张水部
作者：孙承恩
朝代：明

长河北来势汹汹，吕梁洪头石砻磫。奔冲荡啮自悍激，到此那能不神悚。一从禹王开凿勤，万年常睹圣功存。回涛障澜自今古，鼎鼎森列雄乾坤。平原汗漫川靡靡，疏涤臣劳亦堪纪。神都翼翼俨天上，驿传侯荒总经此。我明朝贡通万邦，舳舻千里遥相望。天马已闻自西域，明珠复见来炎方。天马明珠自珍异，常赋由来重邦计。吴盐越米时经行，贾舶商舟日来去。什百牵挽劳夫丁，一唱千和无停声。顷刻波涛不相若，舟中往往呼神灵。我来正值淮水溢，浊流浑浑盘涡折。舂撞震荡驱万牛，舟行溯流论丈尺。炎风吹日烟埃黄，舟人舵师汗流浆。却望兹洪若天堑，使我未到心忧惶。岂知及兹水平缓，渊沦无复嵯峨见。故人相候慰行役，令我寂寞开笑脸。天风助我吹征帆，日落已见徐州山。安流几折复湍急，愁看孤舟偃当侧。人生忧喜准莫拟，始信从来行路难。
吴北川许海味不至讯以诗
作者：孙承恩
朝代：明

我本东海人，旅食越两载。缅怀故乡味，厌说天庖宰。故人吴季子，殷勤许分待。腆意未拜嘉，初约忽中改。得非多遗忘，无乃甚欺绐。笑予太早计，停箸想风采。小诗当催逋，还胜百钱买。会当入吾餐，腹中有东海。
吴荪塘携酒夜过
作者：孙承恩
朝代：明

白下当年别，清尊此夕同。簿书君屈骥，衰鬓我成翁。岁月蹉跎里，乾坤感慨中。话长不知倦，落尽烛花红。
和亭溪宫詹院中赏莲之什二首
作者：孙承恩
朝代：明

若耶溪上赏心违，玉署金塘喜共依。碧锦帐中簇西子，翠云堆里拥真妃。亭亭白日风翻盖，冉冉青冥露湿衣。最是张衡多妙思，清词健笔一时挥。玉堂高宴群公集，为爱名花镇日从。浪说若耶云万叠，平分太液锦千重。莫教池上停歌板，已判归途听暮钟。清景情欢良不易，赏心须为惜从容。
和亭溪宫詹院中赏莲之什二首·其一
作者：孙承恩
朝代：明

若耶溪上赏心违，玉署金塘喜共依。碧锦帐中簇西子，翠云堆里拥真妃。亭亭白日风翻盖，冉冉青冥露湿衣。最是张衡多妙思，清词健笔一时挥。
和亭溪宫詹院中赏莲之什二首·其二
作者：孙承恩
朝代：明

玉堂高宴群公集，为爱名花镇日从。浪说若耶云万叠，平分太液锦千重。莫教池上停歌板，已判归途听暮钟。清景情欢良不易，赏心须为惜从容。
和十峰迁居韵
作者：孙承恩
朝代：明

卜胜知君亦苟安，重迁愧我结邻难。相思忽漫惊驽马，乘兴因来看药栏。喜有诗篇成款洽，不须鸡黍共盘餐。乾坤去住聊随意，携手空庭一笑看。
和双岩雪月赏菊之什
作者：孙承恩
朝代：明

寒夜大雪霰，冰山郁嵯峨。登堂欣有会，对菊可无歌。狎恰三人共，联翩五字哦。差池胥会少，感慨系时多。韩孟才非敌，曹刘兴不过。高城闻击柝，深巷息鸣珂。放浪予诚罪，撝谦公谓何。疏弦馀古调，劲质靡柔柯。雕鹗横霄汉，骅骝蓦涧坡。岂惟抒悃素，直用发天和。纵语言无择，论心谊不颇。焉能甘龊龊，秪是守波波。共拟心扶日，难教手障河。襟期忝同趣，才力竟殊科。病骨思丹换，衰颜得酒酡。莫教夸父日，空忆鲁阳戈。魏老非妩媚，陶翁且婆娑。但令樽有醑，莫计雀堪罗。要使常披豁，而谁事唯阿。相期崇令德，永诵白圭磨。
和夏桂洲喜瑞雪二首
作者：孙承恩
朝代：明

喜见飘零雪，应知兆有年。银花分霁色，琼树借春妍。泱漭浮光气，冥濛接远天。重玄昭默佑，一德鉴精虔。上苑同云布，遥空瑞雪飞。千林琼作障，万雉玉成围。地合知天近，山明讶夕晖。忧民勤圣主，神鉴若无违。
和夏桂洲喜瑞雪二首·其一
作者：孙承恩
朝代：明

喜见飘零雪，应知兆有年。银花分霁色，琼树借春妍。泱漭浮光气，冥濛接远天。重玄昭默佑，一德鉴精虔。
和夏桂洲喜瑞雪二首·其二
作者：孙承恩
朝代：明

上苑同云布，遥空瑞雪飞。千林琼作障，万雉玉成围。地合知天近，山明讶夕晖。忧民勤圣主，神鉴若无违。
和夏桂洲感赐直庐诗
作者：孙承恩
朝代：明

元臣诏处殿东庐，肃肃清宵拱帝居。风递漏声来禁闼，月移树影上阶除。感恩时拜金茎露，缮性閒披玉简书。此日遭逢良不偶，创闻何啻百年馀。
和夏桂溪祈雪之作二首
作者：孙承恩
朝代：明

祷雪宵辞禁苑西，贞符亲睹御标题。古祠深院留明月，宝炬银灯拂绛霓。北角芒垂寒斗近，中庭乌噪朔风凄。仰瞻一德孚颙若，欲和阳春意独迷。祈灵恭向禁城西，天语亲承御笔题。古鼎浮烟团小盖，宝幡摇影飐脩霓。神君时至泠然语，云物冬深飒以凄。三白即看歌瑞应，尧衢汉阙望中迷。
和夏桂溪祈雪之作二首·其一
作者：孙承恩
朝代：明

祷雪宵辞禁苑西，贞符亲睹御标题。古祠深院留明月，宝炬银灯拂绛霓。北角芒垂寒斗近，中庭乌噪朔风凄。仰瞻一德孚颙若，欲和阳春意独迷。
和夏桂溪祈雪之作二首·其二
作者：孙承恩
朝代：明

祈灵恭向禁城西，天语亲承御笔题。古鼎浮烟团小盖，宝幡摇影飐脩霓。神君时至泠然语，云物冬深飒以凄。三白即看歌瑞应，尧衢汉阙望中迷。
和大宗伯张阳峰赏莲之什二首
作者：孙承恩
朝代：明

清曹了事早休衙，喜接名公一赏花。倚困似怜多寂寞，向人如语故欹斜。漫会翠管誇风味，更把瑶篇咏物华。胜会可教容易掷，城头须待听鸣笳。小院筵开暑气微，残芳犹喜对斜晖。人从忙里时轻掷，花到秋来事便稀。泫露已看瑶实重，映空还藉翠云围。馀香惹得浑疑似，太液池头采佩归。
和大宗伯张阳峰赏莲之什二首·其一
作者：孙承恩
朝代：明

清曹了事早休衙，喜接名公一赏花。倚困似怜多寂寞，向人如语故欹斜。漫会翠管誇风味，更把瑶篇咏物华。胜会可教容易掷，城头须待听鸣笳。
和大宗伯张阳峰赏莲之什二首·其二
作者：孙承恩
朝代：明

小院筵开暑气微，残芳犹喜对斜晖。人从忙里时轻掷，花到秋来事便稀。泫露已看瑶实重，映空还藉翠云围。馀香惹得浑疑似，太液池头采佩归。
和张玉溪宫詹斋居二首
作者：孙承恩
朝代：明

玉堂虚寂称斋居，三日追陪笑语馀。月上广庭人未寝，星临高栋夜何如。风尘荏苒年华逝，江海分违故旧疏。廿载冯唐犹是昔，独随群彦曳朝裾。此日清斋玉署居，乾坤回首廿年馀。我无术致玄丹就，君有诗吟白雪如。花妥幽阶香澹澹，竹摇虚牖影舒舒。素衣缁尽长安土，欲探兰苕织翠裾。
和张玉溪宫詹斋居二首·其一
作者：孙承恩
朝代：明

玉堂虚寂称斋居，三日追陪笑语馀。月上广庭人未寝，星临高栋夜何如。风尘荏苒年华逝，江海分违故旧疏。廿载冯唐犹是昔，独随群彦曳朝裾。
和张玉溪宫詹斋居二首·其二
作者：孙承恩
朝代：明

此日清斋玉署居，乾坤回首廿年馀。我无术致玄丹就，君有诗吟白雪如。花妥幽阶香澹澹，竹摇虚牖影舒舒。素衣缁尽长安土，欲探兰苕织翠裾。
和张石盘侍御年兄过访之作二首
作者：孙承恩
朝代：明

倒屣迎骢马，焚香共草堂。情因樽酒洽，兴逐野云长。子特来乘暇，吾翻得少忙。不缘重交谊，经月懒冠裳。曲径通蔬圃，清溪带草堂。野花随意好，鸣鹤向人长。得得閒中趣，悠悠物外忙。偶闻谈出处，为子欲褰裳。
和张石盘侍御年兄过访之作二首·其一
作者：孙承恩
朝代：明

倒屣迎骢马，焚香共草堂。情因樽酒洽，兴逐野云长。子特来乘暇，吾翻得少忙。不缘重交谊，经月懒冠裳。
和张石盘侍御年兄过访之作二首·其二
作者：孙承恩
朝代：明

曲径通蔬圃，清溪带草堂。野花随意好，鸣鹤向人长。得得閒中趣，悠悠物外忙。偶闻谈出处，为子欲褰裳。
和张阳峰山行诗五首 其一 五佛寺
作者：孙承恩
朝代：明

雅爱名山胜，春游惜未曾。幽怀渺何已，倦足尚堪登。欲问无生偈，还寻出世僧。风尘出汩没，秪益病颜增。
和张阳峰山行诗五首 其三 弘光寺
作者：孙承恩
朝代：明

小尽登山兴，来投古寺深。乱云迷鹫岭，清昼发鲸音。世事真同幻，霜华渐上簪。迷方聊解悟，惭愧百年心。
和张阳峰山行诗五首 其二 梅花洞
作者：孙承恩
朝代：明

缥缈罗浮境，虚明小有天。低枝横挂月，古石暗生烟。地迥尘喧隔，名标世代传。无从究开凿，漫自说桑田。
和张阳峰山行诗五首 其五 洞口
作者：孙承恩
朝代：明

回合连千障，谽谺豁两门。地幽春自老，云护昼长昏。细路纡吟屐，浮岚袭酒尊。时应猿鹿过，石藓印蹄痕。
和张阳峰山行诗五首 其四 登岩顶
作者：孙承恩
朝代：明

绝磴扳缘上，凭虚得大观。振衣翔物表，决眦入云端。日落乡心碎，天空剑气寒。莫言虚日力，聊适野情欢。
和张阳峰山行诗五首·五佛寺
作者：孙承恩
朝代：明

雅爱名山胜，春游惜未曾。幽怀渺何已，倦足尚堪登。欲问无生偈，还寻出世僧。风尘出汩没，秪益病颜增。缥缈罗浮境，虚明小有天。低枝横挂月，古石暗生烟。地迥尘喧隔，名标世代传。无从究开凿，漫自说桑田。小尽登山兴，来投古寺深。乱云迷鹫岭，清昼发鲸音。世事真同幻，霜华渐上簪。迷方聊解悟，惭愧百年心。绝磴扳缘上，凭虚得大观。振衣翔物表，决眦入云端。日落乡心碎，天空剑气寒。莫言虚日力，聊适野情欢。回合连千障，谽谺豁两门。地幽春自老，云护昼长昏。细路纡吟屐，浮岚袭酒尊。时应猿鹿过，石藓印蹄痕。
和张龙湖山行
作者：孙承恩
朝代：明

冬霁郊原静，天开水墨屏。疏林出茅屋，寒日翳云汀。逸思迢玄览，长歌入紫冥。山中少尘事，僧户昼长扃。
和戴龙山丁祭十二韵
作者：孙承恩
朝代：明

殷祭宵当午，良辰日在丁。生民匪吾道，长梦竟谁醒。陛遣温纶重，筵铺黍稷馨。肃雍昭礼乐，于穆俨神灵。宇宙资元化，删脩正大经。聋闻儆雷电，㫧昧识丹青。木铎疑徇座，弦歌或近屏。驰神劳仰极，想像愧中扃。道与乾坤并，恩当肺腑铭。登天悲伎俩，志学惜年龄。瀚海将探蠡，洪钟拟举莛。礼成馀敬在，翘首立宫庭。
和戴龙山喜雨韵二首
作者：孙承恩
朝代：明

朝来喜雨伏骄阳，一念精禋契昊苍。沃泽共看沾四野，来牟已喜兆千箱。不缘圣德昭灵贶，讵有民和协至祥。仰止周文求治切，更闻兢业每宵裳。穆穆严宸拱舜裳，明明端揆燮阴阳。仰瞻至德躬玄默，再睹卷阿咏治康。道本箕畴孚禹化，心诚汤祷致殷昌。小臣窃禄惭无补，欲赞神功未易量。
和戴龙山喜雨韵二首·其一
作者：孙承恩
朝代：明

朝来喜雨伏骄阳，一念精禋契昊苍。沃泽共看沾四野，来牟已喜兆千箱。不缘圣德昭灵贶，讵有民和协至祥。仰止周文求治切，更闻兢业每宵裳。
和戴龙山喜雨韵二首·其二
作者：孙承恩
朝代：明

穆穆严宸拱舜裳，明明端揆燮阴阳。仰瞻至德躬玄默，再睹卷阿咏治康。道本箕畴孚禹化，心诚汤祷致殷昌。小臣窃禄惭无补，欲赞神功未易量。
和放棹即景兼述怀三首
作者：孙承恩
朝代：明

落日扁舟远，微凉生葛袍。沙添新涨浅，帆倚夕阳高。世故看谁是，风期不易消。扣舷一长啸，秋色满江皋。宦业全无着，羁怀日更加。有书消白昼，无句咏青霞。雅调弦流水，悲歌剑拂花。茫茫沧海峤，回首未应赊。尘外黄金贱，尊中白发微。昔贤多遁世，老我巳忘机。明月如堪约，白云何日归。浮云应勘破，吾欲问渔矶。
和放棹即景兼述怀三首·其一
作者：孙承恩
朝代：明

落日扁舟远，微凉生葛袍。沙添新涨浅，帆倚夕阳高。世故看谁是，风期不易消。扣舷一长啸，秋色满江皋。
和放棹即景兼述怀三首·其三
作者：孙承恩
朝代：明

尘外黄金贱，尊中白发微。昔贤多遁世，老我巳忘机。明月如堪约，白云何日归。浮云应勘破，吾欲问渔矶。
和放棹即景兼述怀三首·其二
作者：孙承恩
朝代：明

宦业全无着，羁怀日更加。有书消白昼，无句咏青霞。雅调弦流水，悲歌剑拂花。茫茫沧海峤，回首未应赊。
和李叙翁阁老观莲之什
作者：孙承恩
朝代：明

阁外盆蕖竞晓风，翠蕤碧盖护新红。移来华岳峰头种，幻作仙人掌上工。丹渥晴云涵綵幕，芬菲瑞霭散彤宫。调元再见敷成日，栽植谁非燮理功。
和松皋太宰元夕宴会三首
作者：孙承恩
朝代：明

灯光月色烂盈门，旧德群公喜接援。帝里九衢当此夕，人间三节属初元。才高白雪閒题句，漏促铜壶细倒尊。清赏叨逢欣盛世，瑞星遥见映薇垣。疏慵曾托李膺门，此日欣承上宰援。共仰铨衡歌袭美，敢因鼎铉祝调元。魏公垂晚功尤著，司马重来道益尊。三十年前修史手，载将彤笔赴台垣。轺车乍息入都门，谊辱铨卿特见援。已叨文饮陪诸老，况直佳辰届上元。明月照帘翻舞袖，清歌按节缓芳尊。却思当日咨询处，愁剧逢人说塞垣。
和松皋太宰元夕宴会三首·其一
作者：孙承恩
朝代：明

灯光月色烂盈门，旧德群公喜接援。帝里九衢当此夕，人间三节属初元。才高白雪閒题句，漏促铜壶细倒尊。清赏叨逢欣盛世，瑞星遥见映薇垣。
和松皋太宰元夕宴会三首·其三
作者：孙承恩
朝代：明

轺车乍息入都门，谊辱铨卿特见援。已叨文饮陪诸老，况直佳辰届上元。明月照帘翻舞袖，清歌按节缓芳尊。却思当日咨询处，愁剧逢人说塞垣。
和松皋太宰元夕宴会三首·其二
作者：孙承恩
朝代：明

疏慵曾托李膺门，此日欣承上宰援。共仰铨衡歌袭美，敢因鼎铉祝调元。魏公垂晚功尤著，司马重来道益尊。三十年前修史手，载将彤笔赴台垣。
和桂洲阁老赐宴礼部记恩遇诗二首
作者：孙承恩
朝代：明

春明南省息风埃，帝敕高筵此日开。并命趋陪联八座，同依衮舄仰三台。万方民物资陶冶，一代谟猷属化裁。欲罄微忱赞休烈，再歌白雪意悠哉。九载黄扉秉国钧，千年紫气际昌辰。衣冠总荷天家泽，省署遥连禁院春。晴旭浓薰花草丽，暖风细逐管弦新。极知此日酬恩志，不负平生报主身。
和桂洲阁老赐宴礼部记恩遇诗二首·其一
作者：孙承恩
朝代：明

春明南省息风埃，帝敕高筵此日开。并命趋陪联八座，同依衮舄仰三台。万方民物资陶冶，一代谟猷属化裁。欲罄微忱赞休烈，再歌白雪意悠哉。
和桂洲阁老赐宴礼部记恩遇诗二首·其二
作者：孙承恩
朝代：明

九载黄扉秉国钧，千年紫气际昌辰。衣冠总荷天家泽，省署遥连禁院春。晴旭浓薰花草丽，暖风细逐管弦新。极知此日酬恩志，不负平生报主身。
和桂翁雪夜中三首
作者：孙承恩
朝代：明

六出飞来扑绣鞍，凌兢马足傍危栏。望中银海微茫远，画里琼楼屃屃寒。万象无声浮灏气，百神有敕护灵坛。燮调元老多休暇，时赋阳春与众看。瑞雪光中据马鞍，银桥徐度历斜栏。即看玉宇生虚白，似坐冰壶彻夜寒。瑶烛烟分三宝界，琼花綵积万灵坛。蓬莱天上身难到，错拟明朝得遍看。玄冥作雪来蓬苑，立马宵分傍石栏。银色界中生阒寂，玉清境里肃高寒。即多瑞霭浮金殿，似听仙韶度石坛。不是元臣身密迩，天家风景许谁看。
和桂翁雪夜中三首·其一
作者：孙承恩
朝代：明

六出飞来扑绣鞍，凌兢马足傍危栏。望中银海微茫远，画里琼楼屃屃寒。万象无声浮灏气，百神有敕护灵坛。燮调元老多休暇，时赋阳春与众看。
和桂翁雪夜中三首·其三
作者：孙承恩
朝代：明

玄冥作雪来蓬苑，立马宵分傍石栏。银色界中生阒寂，玉清境里肃高寒。即多瑞霭浮金殿，似听仙韶度石坛。不是元臣身密迩，天家风景许谁看。
和桂翁雪夜中三首·其二
作者：孙承恩
朝代：明

瑞雪光中据马鞍，银桥徐度历斜栏。即看玉宇生虚白，似坐冰壶彻夜寒。瑶烛烟分三宝界，琼花綵积万灵坛。蓬莱天上身难到，错拟明朝得遍看。
和沈凤峰閒居述怀四首
作者：孙承恩
朝代：明

端居茅屋日常閒，独看云霄倦鸟还。解组悔当迟数岁，移家恨不住深山。诗哦大雅如承面，门拥清风只自关。不用长生羡蓬岛，神仙元只在人间。匝合檐花柳拂溪，小窗浓雾入沾衣。间关并坐交枝稳，泼剌时穿密藻依。经济已非今日事，衰慵深愧素心违。惟将出处求无悔，敢谓微长赎百非。避寇从前此卜居，草玄亭子卧龙庐。孱躯未得添新健，病眼时能阅旧书。尚有乡闾推齿德，未应踪迹混樵渔。客辕不到门常闭，老懒将迎本自疏。散适田园不系身，乾坤无已一陈人。愁逢秋晚愁偏剧，爱到孙曾爱转亲。北斗太山还夙仰，清风明月是佳宾。幽居养得心恬静，不着人间半点尘。
和沈凤峰閒居述怀四首·其一
作者：孙承恩
朝代：明

端居茅屋日常閒，独看云霄倦鸟还。解组悔当迟数岁，移家恨不住深山。诗哦大雅如承面，门拥清风只自关。不用长生羡蓬岛，神仙元只在人间。
和沈凤峰閒居述怀四首·其三
作者：孙承恩
朝代：明

避寇从前此卜居，草玄亭子卧龙庐。孱躯未得添新健，病眼时能阅旧书。尚有乡闾推齿德，未应踪迹混樵渔。客辕不到门常闭，老懒将迎本自疏。
和沈凤峰閒居述怀四首·其二
作者：孙承恩
朝代：明

匝合檐花柳拂溪，小窗浓雾入沾衣。间关并坐交枝稳，泼剌时穿密藻依。经济已非今日事，衰慵深愧素心违。惟将出处求无悔，敢谓微长赎百非。
和沈凤峰閒居述怀四首·其四
作者：孙承恩
朝代：明

散适田园不系身，乾坤无已一陈人。愁逢秋晚愁偏剧，爱到孙曾爱转亲。北斗太山还夙仰，清风明月是佳宾。幽居养得心恬静，不着人间半点尘。
和玉溪斋夕感怀之什
作者：孙承恩
朝代：明

官里匆匆节序过，又看春色上柔柯。斋居自喜无尘杂，幽兴时能寄啸歌。岂有涓埃禆圣化，且同精祓仰玄科。词林滥窃逾三纪，碌碌无闻双鬓皤。
和玉溪斋居怀坊馆诸公
作者：孙承恩
朝代：明

朝来喜色遍尧天，圣主明禋契上玄。且慰斋居共良夜，独惊衰鬓又新年。冥冥元化孚颙际，穆穆仙真陟降前。伐木有怀人不寐，一灯清焰对高眠。
和玉溪贺桂老钦宴诗二首
作者：孙承恩
朝代：明

南省春朝芳宴开，湛恩传自九天来。庙谟式仰多殊绩，台翰争誇出妙裁。桓老漫言稽古学，姚公曾擅济时才。叨陪愧我何为者，笑插宫花倚醉回。湛露曾闻宴镐京，兹晨春赏洽孤卿。元臣独倚恩荣重，老我偏多感激生。拂坐篆烟浮瑞霭，遏云歌吹杂流莺。无能纪述誇明盛，郢曲传来强为赓。
和玉溪贺桂老钦宴诗二首·其一
作者：孙承恩
朝代：明

南省春朝芳宴开，湛恩传自九天来。庙谟式仰多殊绩，台翰争誇出妙裁。桓老漫言稽古学，姚公曾擅济时才。叨陪愧我何为者，笑插宫花倚醉回。
和玉溪贺桂老钦宴诗二首·其二
作者：孙承恩
朝代：明

湛露曾闻宴镐京，兹晨春赏洽孤卿。元臣独倚恩荣重，老我偏多感激生。拂坐篆烟浮瑞霭，遏云歌吹杂流莺。无能纪述誇明盛，郢曲传来强为赓。
和答喻扬庵郡公五首
作者：孙承恩
朝代：明

宇宙宽如许，卑栖但一枝。何期野人屋，欣得大贤诗。高鸟冥冥去，飞花故故辞。美人隔秋水，无计镇相随。种竹期三径，栽花亦数枝。溪山馀远兴，天地入新诗。尘世久成厌，清时难便辞。终当返初服，猿鹤共追随。遗老吾何敢，居閒得自怡。力耕聊卒岁，久病欲忘诗。盛美嗟谁及，迂疏忝受知。最怜公务剧，扳屈愧无期。卜筑真成戏，幽栖任俗猜。登临屈冠盖，光彩动蒿莱。自愧盘飧薄，能将怀抱开。迂疏或不弃，乘兴肯重来。叩户醒残梦，开门得好诗。骊珠惊到眼，宿疴忽如医。喜溢高歌久，才疏勉和迟。小亭成胜事，幽寂动春姿。
和答喻扬庵郡公五首·其一
作者：孙承恩
朝代：明

宇宙宽如许，卑栖但一枝。何期野人屋，欣得大贤诗。高鸟冥冥去，飞花故故辞。美人隔秋水，无计镇相随。
和答喻扬庵郡公五首·其三
作者：孙承恩
朝代：明

遗老吾何敢，居閒得自怡。力耕聊卒岁，久病欲忘诗。盛美嗟谁及，迂疏忝受知。最怜公务剧，扳屈愧无期。
和答喻扬庵郡公五首·其二
作者：孙承恩
朝代：明

种竹期三径，栽花亦数枝。溪山馀远兴，天地入新诗。尘世久成厌，清时难便辞。终当返初服，猿鹤共追随。
和答喻扬庵郡公五首·其五
作者：孙承恩
朝代：明

叩户醒残梦，开门得好诗。骊珠惊到眼，宿疴忽如医。喜溢高歌久，才疏勉和迟。小亭成胜事，幽寂动春姿。
和答喻扬庵郡公五首·其四
作者：孙承恩
朝代：明

卜筑真成戏，幽栖任俗猜。登临屈冠盖，光彩动蒿莱。自愧盘飧薄，能将怀抱开。迂疏或不弃，乘兴肯重来。
和答宣龙田自况之什二首
作者：孙承恩
朝代：明

会面从今日，闻名自昔年。抟鹏时久拟，屈骥古来然。赋见安贫志，文辞润笔钱。蹇予聊托契，造次敢言缘。老我催颓渐，惭犹逐少年。官情聊漫尔，野性故依然。浅薄叨天眷，尸鳏愧俸钱。何当返初服，习静息诸缘。
和答宣龙田自况之什二首·其一
作者：孙承恩
朝代：明

会面从今日，闻名自昔年。抟鹏时久拟，屈骥古来然。赋见安贫志，文辞润笔钱。蹇予聊托契，造次敢言缘。
和答宣龙田自况之什二首·其二
作者：孙承恩
朝代：明

老我催颓渐，惭犹逐少年。官情聊漫尔，野性故依然。浅薄叨天眷，尸鳏愧俸钱。何当返初服，习静息诸缘。
和答戴师观
作者：孙承恩
朝代：明

清诗寄我实堪惊，入手骊珠照眼明。千古文章宗大雅，百年交谊见高情。贾生问学年犹少，王勃才华早更成。浅陋惭余似曹郐，强从齐鲁乞新盟。
和答沈凤峰二首
作者：孙承恩
朝代：明

沈子趋朝日，同予被命年。幸兹联桂楫，忽漫阻淮船。望已秋台重，文将北斗悬。经旬阻谈笑，逸思邈云川。落日怀人切，沧波鼓楫迟。我承丹陛命，君赴白云司。健翮终雄奋，疲驽已倦驰。忽承琼玖赠，裁答愧芜辞。
和答沈凤峰二首·其一
作者：孙承恩
朝代：明

沈子趋朝日，同予被命年。幸兹联桂楫，忽漫阻淮船。望已秋台重，文将北斗悬。经旬阻谈笑，逸思邈云川。
和答沈凤峰二首·其二
作者：孙承恩
朝代：明

落日怀人切，沧波鼓楫迟。我承丹陛命，君赴白云司。健翮终雄奋，疲驽已倦驰。忽承琼玖赠，裁答愧芜辞。
和答王舜钦送别诗韵二首
作者：孙承恩
朝代：明

吾道都来出处间，清朝敢谓直躬难。衰慵病每思丹饵，猿鹿心惟恋故山。天诏宠临愁莫避，冥鸿飞去羡难扳。何当恳乞终投隐，日与溪翁野老班。野性从来水石间，仕途祇觉病躯难。种放误教徵北阙，谢安自合卧东山。白发愁予增感慨，丹崖无路可跻扳。吾人出处原无定，巢许伊周若是班。
和答王舜钦送别诗韵二首·其一
作者：孙承恩
朝代：明

吾道都来出处间，清朝敢谓直躬难。衰慵病每思丹饵，猿鹿心惟恋故山。天诏宠临愁莫避，冥鸿飞去羡难扳。何当恳乞终投隐，日与溪翁野老班。
和答王舜钦送别诗韵二首·其二
作者：孙承恩
朝代：明

野性从来水石间，仕途祇觉病躯难。种放误教徵北阙，谢安自合卧东山。白发愁予增感慨，丹崖无路可跻扳。吾人出处原无定，巢许伊周若是班。
和答詹东鲁年兄
作者：孙承恩
朝代：明

寄兴有孤亭，居贫亦自清。野花当槛落，山鸟近人鸣。雅意师樊子，多才愧长卿。此心无俗累，永夜月同明。
和答郭杏冈司成三首
作者：孙承恩
朝代：明

见说官居好，悠然吏隐情。花边棋屡覆，竹上句时成。勋业看前辈，才猷范后生。况闻门第寂，冰雪照人清。我亦幽栖好，新开水竹居。道心成澹泊，习气半消除。慷慨能忘世，疏慵不废书。驰驱有王事，明发又巾车。暂领幽栖乐，都忘作宦时。迂疏故人念，踪迹野鸥知。引月牵吟幔，留云护药篱。平生但随运，何地不相宜。
和答郭杏冈司成三首·其一
作者：孙承恩
朝代：明

见说官居好，悠然吏隐情。花边棋屡覆，竹上句时成。勋业看前辈，才猷范后生。况闻门第寂，冰雪照人清。
和答郭杏冈司成三首·其三
作者：孙承恩
朝代：明

暂领幽栖乐，都忘作宦时。迂疏故人念，踪迹野鸥知。引月牵吟幔，留云护药篱。平生但随运，何地不相宜。
和答郭杏冈司成三首·其二
作者：孙承恩
朝代：明

我亦幽栖好，新开水竹居。道心成澹泊，习气半消除。慷慨能忘世，疏慵不废书。驰驱有王事，明发又巾车。
和答龙田次石川诗韵见赠二首
作者：孙承恩
朝代：明

徵书昨起来京国，老况乡愁意总真。只可茅堂时听雨，那堪枫陛更拖绅。故园松菊应无恙，宦海风波几脱身。乞得君恩赐归隐，湖山佳处日登巡。斯文宦邸笑言亲，每说吴兴想像真。千古岘山青泼黛，四时苕水碧纡绅。篇章妙发风云思，岁月聊需道义身。有约石川同子践，金焦我是第三巡。
和答龙田次石川诗韵见赠二首·其一
作者：孙承恩
朝代：明

徵书昨起来京国，老况乡愁意总真。只可茅堂时听雨，那堪枫陛更拖绅。故园松菊应无恙，宦海风波几脱身。乞得君恩赐归隐，湖山佳处日登巡。
和答龙田次石川诗韵见赠二首·其二
作者：孙承恩
朝代：明

斯文宦邸笑言亲，每说吴兴想像真。千古岘山青泼黛，四时苕水碧纡绅。篇章妙发风云思，岁月聊需道义身。有约石川同子践，金焦我是第三巡。
和艮所留别韵
作者：孙承恩
朝代：明

久别风标喜再瞻，客斋话对雨廉纤。高怀自喜清閒胜，舆论同嗟岁月淹。会有徵书还棨节，且将行色冒寒岩。阳春已是难为和，况复新章韵更严。
和许松皋太宰宫僚宴集四首
作者：孙承恩
朝代：明

轻烟晴日共苍苍，胜会叨承乐举觞。国有承祧资保傅，天惟佑命得贤良。激昂思越云霄上，笑咏春回几席傍。四海皇风披浩荡，百年文运际明昌。共把忠诚托昊苍，清朝东府洽壶觞。论文我独惭疏拙，辅德时方属俊良。皇极仰瞻宸极上，少微遥瞩紫微傍。赓歌不尽揄扬意，但祝鸿图百世昌。万里长风吹鬓苍，百年高会此传觞。劝酬不尽主宾兴，披豁真诚交谊良。地切瑶山三岛上，人依金阙五云傍。愿言翊赞崇储德，重继周诗咏克昌。霜明银榜晓寒苍，乐饮群公各尽觞。晋接偶同日休暇，谦光并著德温良。尧文炳焕南离上，汉幄岧峣北斗傍。浅薄廿年叨侍从，愧无勋业佐时昌。
和许松皋太宰宫僚宴集四首·其一
作者：孙承恩
朝代：明

轻烟晴日共苍苍，胜会叨承乐举觞。国有承祧资保傅，天惟佑命得贤良。激昂思越云霄上，笑咏春回几席傍。四海皇风披浩荡，百年文运际明昌。
和许松皋太宰宫僚宴集四首·其三
作者：孙承恩
朝代：明

万里长风吹鬓苍，百年高会此传觞。劝酬不尽主宾兴，披豁真诚交谊良。地切瑶山三岛上，人依金阙五云傍。愿言翊赞崇储德，重继周诗咏克昌。
和许松皋太宰宫僚宴集四首·其二
作者：孙承恩
朝代：明

共把忠诚托昊苍，清朝东府洽壶觞。论文我独惭疏拙，辅德时方属俊良。皇极仰瞻宸极上，少微遥瞩紫微傍。赓歌不尽揄扬意，但祝鸿图百世昌。
和许松皋太宰宫僚宴集四首·其四
作者：孙承恩
朝代：明

霜明银榜晓寒苍，乐饮群公各尽觞。晋接偶同日休暇，谦光并著德温良。尧文炳焕南离上，汉幄岧峣北斗傍。浅薄廿年叨侍从，愧无勋业佐时昌。
和许龙石同年会诗三首
作者：孙承恩
朝代：明

宦途三十七年过，回首今看第几科。岁月浪从忙里去，交情偏觉暮年多。疏慵老我真何补，勋业群公自不磨。胜会弗常欣此夕，狂歌聊用慰蹉跎。联翩岁月几经过，尚忆先皇第二科。契阔惊心兄弟少，风花转眼变更多。已看世务俱成幻，独有交情不易磨。惭负清时无寸补，敢因日暮叹蹉跎。从前岁月等虚过，此夕传杯话昔科。不讶萍蓬飘转易，独嗟兄弟仳离多。鬓毛莫计纷如雪，意气须教老不磨。黾勉及时期报主，只今吾已愧蹉跎。
和许龙石同年会诗三首·其一
作者：孙承恩
朝代：明

宦途三十七年过，回首今看第几科。岁月浪从忙里去，交情偏觉暮年多。疏慵老我真何补，勋业群公自不磨。胜会弗常欣此夕，狂歌聊用慰蹉跎。
和许龙石同年会诗三首·其三
作者：孙承恩
朝代：明

从前岁月等虚过，此夕传杯话昔科。不讶萍蓬飘转易，独嗟兄弟仳离多。鬓毛莫计纷如雪，意气须教老不磨。黾勉及时期报主，只今吾已愧蹉跎。
和许龙石同年会诗三首·其二
作者：孙承恩
朝代：明

联翩岁月几经过，尚忆先皇第二科。契阔惊心兄弟少，风花转眼变更多。已看世务俱成幻，独有交情不易磨。惭负清时无寸补，敢因日暮叹蹉跎。
和许龙石山行四首 其一 晚趋功德寺遇雨
作者：孙承恩
朝代：明

马蹄不为踏山忙，王事幽怀兴故长。疏霭淡云天杳杳，石林茆屋日荒荒。翠华有梦连清夜，野渡谁家系小航。坐对明灯忽闻雨，无边爽气入虚堂。
和许龙石山行四首 其三 宿碧云寺
作者：孙承恩
朝代：明

乍息肩舆日未沉，名山曾此几窥临。一泓寒沁泉流碧，万折源通地脉深。古洞无尘留暑气，虚窗有榻锁秋阴。梦回忽听钟鸣寺，出户犹看月在林。
和许龙石山行四首 其二 过弘济寺
作者：孙承恩
朝代：明

佛印南来知几传，香灯钟鼓自年年。僧如有约先张榻，事本非期亦是缘。宝剑光摇红日下，白云阴护翠微前。三生漫演无边偈，一勺还尝石涧泉。
和许龙石山行四首 其四 早发
作者：孙承恩
朝代：明

林开晨旭鸟鸣过，望里群峰万笏罗。湛露澄浓浮沆瀣，梵宫雄峙压盘陀。佛能说法思超世，我为耽诗未脱魔。王事有程还促驾，一鞭须趁早凉多。
和许龙石山行四首·晚趋功德寺遇雨
作者：孙承恩
朝代：明

马蹄不为踏山忙，王事幽怀兴故长。疏霭淡云天杳杳，石林茆屋日荒荒。翠华有梦连清夜，野渡谁家系小航。坐对明灯忽闻雨，无边爽气入虚堂。佛印南来知几传，香灯钟鼓自年年。僧如有约先张榻，事本非期亦是缘。宝剑光摇红日下，白云阴护翠微前。三生漫演无边偈，一勺还尝石涧泉。乍息肩舆日未沉，名山曾此几窥临。一泓寒沁泉流碧，万折源通地脉深。古洞无尘留暑气，虚窗有榻锁秋阴。梦回忽听钟鸣寺，出户犹看月在林。林开晨旭鸟鸣过，望里群峰万笏罗。湛露澄浓浮沆瀣，梵宫雄峙压盘陀。佛能说法思超世，我为耽诗未脱魔。王事有程还促驾，一鞭须趁早凉多。
和许龙石赏莲之什
作者：孙承恩
朝代：明

莫谓寻芳已后时，犹堪一笑把琼枝。醲华向日微薰脸，残馥随风细入卮。太华峰头誇异种，若耶溪上负幽期。不须烂醉穷心赏，静对孤妍亦自奇。
和郭杏冈别业八首
作者：孙承恩
朝代：明

郭泰藏脩地，城东十亩庄。苍筠深夹径，绿薜漫缘墙。采药云侵屐，吟诗月近床。幽怀渺无际，清啸海天长。闻说东庄好，居然远世纷。短筇行引鹤，颓石坐看云。邻父时遗酒，山僧解乞文。秪缘幽意狎，鱼鸟亦欣欣。天上辞鸾掖，山中结草庐。乾坤容寄傲，江海渺愁予。静有思玄赋，贫无乞米书。素心厌尘俗，非敢谓怀居。选得宽闲地，幽居取次成。曲栏通窈窕，高栋自虚明。鹤舞持杯看，朋来倒屣迎。都将廊庙志，一任寄芳衡。野步来春寺，清吟对晚沙。启扉巢语燕，移酌坐临花。宰相陶弘景，仙人蔡少霞。极知盛幽事，真足向人誇。未必能忘世，遗荣是此心。浮名虚岁月，幽与且云林。地僻车尘远，门閒草色深。陶翁有真意，吾亦厌鸣琴。沃壤平林接，虚堂曲径通。薜萝淡幽翠，篱菊艳寒丛。散食留山鸟，收芸辟蠹虫。野情真自喜，无事入城中。未拟身全逸，聊将服返初。不忘勤葺搆，得有此林庐。留客閒垂钓，焚香静读书。风情有如此，何异辋川居。
和郭杏冈别业八首·其一
作者：孙承恩
朝代：明

郭泰藏脩地，城东十亩庄。苍筠深夹径，绿薜漫缘墙。采药云侵屐，吟诗月近床。幽怀渺无际，清啸海天长。
和郭杏冈别业八首·其七
作者：孙承恩
朝代：明

沃壤平林接，虚堂曲径通。薜萝淡幽翠，篱菊艳寒丛。散食留山鸟，收芸辟蠹虫。野情真自喜，无事入城中。
和郭杏冈别业八首·其三
作者：孙承恩
朝代：明

天上辞鸾掖，山中结草庐。乾坤容寄傲，江海渺愁予。静有思玄赋，贫无乞米书。素心厌尘俗，非敢谓怀居。
和郭杏冈别业八首·其二
作者：孙承恩
朝代：明

闻说东庄好，居然远世纷。短筇行引鹤，颓石坐看云。邻父时遗酒，山僧解乞文。秪缘幽意狎，鱼鸟亦欣欣。
和郭杏冈别业八首·其五
作者：孙承恩
朝代：明

野步来春寺，清吟对晚沙。启扉巢语燕，移酌坐临花。宰相陶弘景，仙人蔡少霞。极知盛幽事，真足向人誇。
和郭杏冈别业八首·其八
作者：孙承恩
朝代：明

未拟身全逸，聊将服返初。不忘勤葺搆，得有此林庐。留客閒垂钓，焚香静读书。风情有如此，何异辋川居。
和郭杏冈别业八首·其六
作者：孙承恩
朝代：明

未必能忘世，遗荣是此心。浮名虚岁月，幽与且云林。地僻车尘远，门閒草色深。陶翁有真意，吾亦厌鸣琴。
和郭杏冈别业八首·其四
作者：孙承恩
朝代：明

选得宽闲地，幽居取次成。曲栏通窈窕，高栋自虚明。鹤舞持杯看，朋来倒屣迎。都将廊庙志，一任寄芳衡。
和郭杏冈秋日漫兴十二首
作者：孙承恩
朝代：明

禁密邻天上，清閒学瀼西。风光不相负，笔砚且幽栖。径僻花通牖，阶深藓护泥。兴来得佳句，自向壁间题。雨后蛙喧吹，风前鹤报衙。观书焚柏子，临帖泛松花。客至檐鸣鹊，天晴散晚霞。此中清寂甚，底处着纷华。院静如僧寺，官閒类隐居。冻云低接树，露井暗通渠。虑淡入禅定，心游到古初。自知迂拙甚，底处曳吾裾。忽忽悲时事，悠悠念此心。道穷知己少，性僻避人深。树色阴连屋，花香淡拂襟。尽于疏懒便，无补费光阴。虚馆深秋色，閒情坐日西。幽花当槛落，小鸟傍檐栖。石罽苔漫砌，天书鹤篆泥。虽无观物妙，兴至亦堪题。閒官稀候吏，玉署例槐衙。树隙鸟窥牖，水边鱼唼花。断虹低返照，残雨乱明霞。自是神仙境，幽幽远世哗。未老先欣懒，辞人惯索居。爱花频葺土，引水亦穿渠。乳燕离巢后，高梧落叶初。时防候谒吏，聊复整冠裾。信步独行吟，悠悠太古心。鸟声听处惯，山色望中深。憩石频搔首，临风一振襟。片云应送雨，小院落虚阴。喜看残暑退，短景日行西。兀坐偏神爽，冥心与道栖。风轻蛛葺网，雨过蚓蟠泥。诗拙惭人看，唯应僻处题。庭空下饥雀，吏散早休衙。引鹤寻芳草，教童扫落花。有书消白日，无句咏青霞。市远人声静，真堪断俗哗。林宗好孙子，如我好閒居。得句频贻我，论交最忆渠。异闻多白帖，妙句拟黄初。薄劣真无似，深惭共曳裾。慷慨千年事，低回一寸心。行吟白日晚，怅望碧云深。旷志思超世，虚怀不满襟。济时吾岂敢，卷里较陶阴。
和郭杏冈秋日漫兴十二首·其一
作者：孙承恩
朝代：明

禁密邻天上，清閒学瀼西。风光不相负，笔砚且幽栖。径僻花通牖，阶深藓护泥。兴来得佳句，自向壁间题。
和郭杏冈秋日漫兴十二首·其七
作者：孙承恩
朝代：明

未老先欣懒，辞人惯索居。爱花频葺土，引水亦穿渠。乳燕离巢后，高梧落叶初。时防候谒吏，聊复整冠裾。
和郭杏冈秋日漫兴十二首·其三
作者：孙承恩
朝代：明

院静如僧寺，官閒类隐居。冻云低接树，露井暗通渠。虑淡入禅定，心游到古初。自知迂拙甚，底处曳吾裾。
和郭杏冈秋日漫兴十二首·其九
作者：孙承恩
朝代：明

喜看残暑退，短景日行西。兀坐偏神爽，冥心与道栖。风轻蛛葺网，雨过蚓蟠泥。诗拙惭人看，唯应僻处题。
和郭杏冈秋日漫兴十二首·其二
作者：孙承恩
朝代：明

雨后蛙喧吹，风前鹤报衙。观书焚柏子，临帖泛松花。客至檐鸣鹊，天晴散晚霞。此中清寂甚，底处着纷华。
和郭杏冈秋日漫兴十二首·其五
作者：孙承恩
朝代：明

虚馆深秋色，閒情坐日西。幽花当槛落，小鸟傍檐栖。石罽苔漫砌，天书鹤篆泥。虽无观物妙，兴至亦堪题。
和郭杏冈秋日漫兴十二首·其八
作者：孙承恩
朝代：明

信步独行吟，悠悠太古心。鸟声听处惯，山色望中深。憩石频搔首，临风一振襟。片云应送雨，小院落虚阴。
和郭杏冈秋日漫兴十二首·其六
作者：孙承恩
朝代：明

閒官稀候吏，玉署例槐衙。树隙鸟窥牖，水边鱼唼花。断虹低返照，残雨乱明霞。自是神仙境，幽幽远世哗。
和郭杏冈秋日漫兴十二首·其十
作者：孙承恩
朝代：明

庭空下饥雀，吏散早休衙。引鹤寻芳草，教童扫落花。有书消白日，无句咏青霞。市远人声静，真堪断俗哗。
和郭杏冈秋日漫兴十二首·其十一
作者：孙承恩
朝代：明

林宗好孙子，如我好閒居。得句频贻我，论交最忆渠。异闻多白帖，妙句拟黄初。薄劣真无似，深惭共曳裾。
和郭杏冈秋日漫兴十二首·其十二
作者：孙承恩
朝代：明

慷慨千年事，低回一寸心。行吟白日晚，怅望碧云深。旷志思超世，虚怀不满襟。济时吾岂敢，卷里较陶阴。
和郭杏冈秋日漫兴十二首·其四
作者：孙承恩
朝代：明

忽忽悲时事，悠悠念此心。道穷知己少，性僻避人深。树色阴连屋，花香淡拂襟。尽于疏懒便，无补费光阴。
和陆俨山扈从山行二首
作者：孙承恩
朝代：明

落日重山涌翠波，叨从仙跸寄行窝。云连斗极瞻天近，树隐寒声入夜多。典礼幸逢窥盛事，宗禋合有继登歌。平原内史今词伯，健笔真能障九河。剑舄先皇镇此山，神光灵气在人间。玄宫肃穆环千嶂，石兽嵯岈护九关。覆载岂能名帝德，丹青曾有识天颜。遗芳百世臣民念，何处龙髯更可攀。
和陆俨山扈从山行二首·其一
作者：孙承恩
朝代：明

落日重山涌翠波，叨从仙跸寄行窝。云连斗极瞻天近，树隐寒声入夜多。典礼幸逢窥盛事，宗禋合有继登歌。平原内史今词伯，健笔真能障九河。
和陆俨山扈从山行二首·其二
作者：孙承恩
朝代：明

剑舄先皇镇此山，神光灵气在人间。玄宫肃穆环千嶂，石兽嵯岈护九关。覆载岂能名帝德，丹青曾有识天颜。遗芳百世臣民念，何处龙髯更可攀。
和陈石亭早梅之什
作者：孙承恩
朝代：明

才见阳和转，相将风信催。似搀春色至，特向主人开。景较兔园早，诗同何逊才。独怜亭上石，欠我共徘徊。
和陶靖节止酒
作者：孙承恩
朝代：明

陶翁诗止酒，而实未尝止。反覆笔舌端，沿袭答和里。微酣见真性，沉酗匪君子。欲止意固佳，初念亦可喜。愁止欢不来，吟止兴不起。无量不及乱，斯则有妙理。立言思久暂，作戒度人已。十诗酒八九，浪说真止矣。此物为世用，广博靡涯涘。细数莫具陈，大者备禋祀。
和韵再赠
作者：孙承恩
朝代：明

岭表分符镇百蛮，金汤雄倚屹重关。霜清边塞风尘靖，月照辕门鼓角寒。悬肘会誇金作印，切云偏称铁为冠。高情未许求閒去，绝域须看略地还。
和韵谢吴参戎
作者：孙承恩
朝代：明

笑谈忽奉三旬别，旌节还从万里回。白日沸天箫鼓振，青山到案酒樽开。殊方满目多豺虎，重镇分符简俊才。黾勉尚期功业树，便蕃行见异恩来。
和题击瓮图
作者：孙承恩
朝代：明

我思贤哲人，不与寻常肩。方其髫龀日，事业先可占。温公当年事，谁把丹青传。伟哉击瓮时，仁智亦两全。公昔相元祐，忠义称名贤。谁知及物功，已见成童年。人心妙不测，运用合机权。试看此儿嬉，伊谁教能然。古今一俯仰，人物成灰烟。我心良悠悠，浩叹秋风前。
哭都谏俞崇礼三首
作者：孙承恩
朝代：明

向晓从容话，俄惊生死分。牵衣频顾我，忍哭更呼君。书剑亲孤榇，精灵结暝云。无言向僮仆，衰泪落纷纷。契阔无终日，颠危实异乡。皇天生变故，白日照苍黄。谊切幽冥隔，魂归山水长。病躯那值此，顾影独神伤。王事驰驱久，间关岭表行。才猷当首让，冰檗共心盟。似子堪人物，于今失俊英。临棺寄一恸，岂独友于情。
哭都谏俞崇礼三首·其一
作者：孙承恩
朝代：明

向晓从容话，俄惊生死分。牵衣频顾我，忍哭更呼君。书剑亲孤榇，精灵结暝云。无言向僮仆，衰泪落纷纷。
哭都谏俞崇礼三首·其三
作者：孙承恩
朝代：明

王事驰驱久，间关岭表行。才猷当首让，冰檗共心盟。似子堪人物，于今失俊英。临棺寄一恸，岂独友于情。
哭都谏俞崇礼三首·其二
作者：孙承恩
朝代：明

契阔无终日，颠危实异乡。皇天生变故，白日照苍黄。谊切幽冥隔，魂归山水长。病躯那值此，顾影独神伤。
喜儿侄俱属和
作者：孙承恩
朝代：明

身外尘缘浅，堂前酒盏深。笑予多感慨，喜汝渐能唫。敢忘先人德，应怜后裔心。醉来还自慰，膝下玉森森。
喜晴
作者：孙承恩
朝代：明

秋来合沓多玄阴，只疑白日终幽沉。今朝歘然睹奇事，铜钲烂烂悬青林。如饥得餐病得愈，鸟亦为歌蝶为舞。少乾沮洳天廓清，老夫便向东郊行。
喜雨奉郡伯喻惕庵
作者：孙承恩
朝代：明

两月苦无雨，郊原生白烟。君侯重民隐，轸念独勤惓。窃笑焚巫妄，惟师罪已贤。精禋极昭格，诚恳契幽玄。小暝惊俄尔，浓云忽沛然。卧龙起深壑，晴日暗居廛。淅沥初堪数，奔腾遂欲颠。银河横迥望，瀑布注高檐。江鸟飞应尽，林花湿更妍。黍禾青被陇，畎浍绿盈川。巳慰三农望，宁无一物偏。潜孚德政在，阖辟化工全。贱子三冬计，东原数亩田。有怀同野老，拭目待丰年。
因送胡子颇动归思借韵一首
作者：孙承恩
朝代：明

宵梦山中薜荔衣，朝来匹马送将归。子承家学惟忠孝，我畏危途有是非。霜冷洞庭橙已熟，月沉鱼浦蟹初肥。茅堂夜雨秋堪听，望逐仙舟思欲飞。
园中漫兴
作者：孙承恩
朝代：明

小圃闭深春，居閒适性真。治蔬思抱瓮，尝笋欲开尊。老矣无高兴，稀哉几故人。林泉聊尔已，不复问朝绅。
园居漫兴
作者：孙承恩
朝代：明

花竹映幽斋，柴扉背水开。主人缘谢客，终日没人来。屋后万株花，垂杨拂岸斜。野人遥指认，望见是侬家。雨后苔阶滑，朝来杖策行。未应轻踏破，爱此色青青。树底通幽径，花阑亦逶迤。柔条未经缚，棘刺乱钩衣。端居息众喧，静坐澹百虑。坐久不知夕，斜阳在高树。嘉木交檐翠，新梢拂槛青。一双鱼虎子，飞近竹窗鸣。潮来水平堤，潮退水根出。何当修下牢，常使溪水溢。溪头一朝雨，水长三尺馀。若教更终日，俯槛拾游鱼。高原独鹤下，远渚孤云飞。会意不可写，凉风吹葛衣。虚亭万竹中，亭午日色薄。风寂不闻声，时闻落新箨。春笋无拘管，横阶只漫生。似知主人意，故欲断人行。霢霂朝来雨，旋添菜甲肥。邻翁亦真率，觅取到柴扉。朱果累累熟，园开细细香。摘来得甘美，先奉老亲尝。果熟山禽伺，园扉早未开。儿童解珍惜，拾取半残来。晨兴阅残编，开窗曙光入。忽有野人过，隔溪笑相揖。小白分无数，迎潮作队游。凭栏可垂钓，急为办纶钩。竹几匡床稳，幽轩更洒然。小窗明月下，来伴道人眠。莫谓吾桥小，曾经失足来。从教修葺好，稳步任苍苔。野笋无料理，惟宜贱子餐。若教都作竹，约略百来竿。推窗送远目，依依烟树开。白云拖片影，飞过北村来。散发高双屐，清宵步月明。水中有潜鱼，应知吾履声。茂叶团阴密，繁枝结实低。独行时自摘，分食到童儿。开园觅时蔬，稚子笑而语。摘来经几朝，今朝摘盈筥。启户凉风入，看云称稳眠。昼长人语静，高柳数声蝉。瓠白茄子青，软美胜粱肉。百年腐儒餐，饫饱堪鼓腹。小鸟相过熟，巢栖蔚荟中。恐令惊却去，不敢语儿童。楚客千畦蕙，侬家二亩蔬。草根随意长，无事欲亲锄。无事朝慵起，今朝步月中。呼儿抱瓮出，汲水灌花丛。风动竹林响，浑疑作雨声。老夫忧旱切，日日听鸠鸣。
园居漫兴·其一
作者：孙承恩
朝代：明

花竹映幽斋，柴扉背水开。主人缘谢客，终日没人来。
园居漫兴·其七
作者：孙承恩
朝代：明

潮来水平堤，潮退水根出。何当修下牢，常使溪水溢。
园居漫兴·其三
作者：孙承恩
朝代：明

雨后苔阶滑，朝来杖策行。未应轻踏破，爱此色青青。
园居漫兴·其九
作者：孙承恩
朝代：明

高原独鹤下，远渚孤云飞。会意不可写，凉风吹葛衣。
园居漫兴·其二
作者：孙承恩
朝代：明

屋后万株花，垂杨拂岸斜。野人遥指认，望见是侬家。
园居漫兴·其二十
作者：孙承恩
朝代：明

推窗送远目，依依烟树开。白云拖片影，飞过北村来。
园居漫兴·其二十一
作者：孙承恩
朝代：明

散发高双屐，清宵步月明。水中有潜鱼，应知吾履声。
园居漫兴·其二十七
作者：孙承恩
朝代：明

楚客千畦蕙，侬家二亩蔬。草根随意长，无事欲亲锄。
园居漫兴·其二十三
作者：孙承恩
朝代：明

开园觅时蔬，稚子笑而语。摘来经几朝，今朝摘盈筥。
园居漫兴·其二十九
作者：孙承恩
朝代：明

风动竹林响，浑疑作雨声。老夫忧旱切，日日听鸠鸣。
园居漫兴·其二十二
作者：孙承恩
朝代：明

茂叶团阴密，繁枝结实低。独行时自摘，分食到童儿。
园居漫兴·其二十五
作者：孙承恩
朝代：明

瓠白茄子青，软美胜粱肉。百年腐儒餐，饫饱堪鼓腹。
园居漫兴·其二十八
作者：孙承恩
朝代：明

无事朝慵起，今朝步月中。呼儿抱瓮出，汲水灌花丛。
园居漫兴·其二十六
作者：孙承恩
朝代：明

小鸟相过熟，巢栖蔚荟中。恐令惊却去，不敢语儿童。
园居漫兴·其二十四
作者：孙承恩
朝代：明

启户凉风入，看云称稳眠。昼长人语静，高柳数声蝉。
园居漫兴·其五
作者：孙承恩
朝代：明

端居息众喧，静坐澹百虑。坐久不知夕，斜阳在高树。
园居漫兴·其八
作者：孙承恩
朝代：明

溪头一朝雨，水长三尺馀。若教更终日，俯槛拾游鱼。
园居漫兴·其六
作者：孙承恩
朝代：明

嘉木交檐翠，新梢拂槛青。一双鱼虎子，飞近竹窗鸣。
园居漫兴·其十
作者：孙承恩
朝代：明

虚亭万竹中，亭午日色薄。风寂不闻声，时闻落新箨。
园居漫兴·其十一
作者：孙承恩
朝代：明

春笋无拘管，横阶只漫生。似知主人意，故欲断人行。
园居漫兴·其十七
作者：孙承恩
朝代：明

竹几匡床稳，幽轩更洒然。小窗明月下，来伴道人眠。
园居漫兴·其十三
作者：孙承恩
朝代：明

朱果累累熟，园开细细香。摘来得甘美，先奉老亲尝。
园居漫兴·其十九
作者：孙承恩
朝代：明

野笋无料理，惟宜贱子餐。若教都作竹，约略百来竿。
园居漫兴·其十二
作者：孙承恩
朝代：明

霢霂朝来雨，旋添菜甲肥。邻翁亦真率，觅取到柴扉。
园居漫兴·其十五
作者：孙承恩
朝代：明

晨兴阅残编，开窗曙光入。忽有野人过，隔溪笑相揖。
园居漫兴·其十八
作者：孙承恩
朝代：明

莫谓吾桥小，曾经失足来。从教修葺好，稳步任苍苔。
园居漫兴·其十六
作者：孙承恩
朝代：明

小白分无数，迎潮作队游。凭栏可垂钓，急为办纶钩。
园居漫兴·其十四
作者：孙承恩
朝代：明

果熟山禽伺，园扉早未开。儿童解珍惜，拾取半残来。
园居漫兴·其四
作者：孙承恩
朝代：明

树底通幽径，花阑亦逶迤。柔条未经缚，棘刺乱钩衣。